ഷുഹൈബ് വധക്കേസ്: സിബിഐ അന്വേഷണത്തിനെതിരെ സർക്കാർ ഗൂഢാലോചനയെന്ന് കെ സുധാകരൻ എംപി\nKochi, First Published 2, Aug 2019, 12:06 PM\nഇടതുപക്ഷം സിബിഐ അന്വേഷണത്തെ ഭയക്കുന്നത് എന്തിനാണെന്നും അസം അഭിഭാഷകനെ പൊതുഖജനാവിലെ പണം ചെലവാക്കി കൊണ്ടുവന്നത് എന്തിനാണെന്നും സുധാകരൻ ചോദിച്ചു.\nകൊച്ചി: ഷുഹൈബ് വധക്കേസിൽ നീതി നിഷേധിക്കപ്പെട്ടുവെന്ന് കെ സുധാകരൻ എംപി. സിബിഐ അന്വേഷണം വരാതിരിക്കാൻ കേസിൽ സംസ്ഥാന സർക്കാർ ഗൂഢാലോചന നടത്തിയെന്നും സുപ്രീംകോടതിയെ സമീപിക്കുമെന്നും സുധാകരൻ പറഞ്ഞു. ഷുഹൈബിനെ കൊലപ്പെടുത്തിയ കേസിൽ സിബിഐ അന്വേഷണം വേണ്ടെന്ന് ഹൈക്കോടതി ഉത്തരവിട്ടതിന് പിന്നാലെയാണ് എംപിയുടെ പ്രതികരണം.\nഇടതുപക്ഷം സിബിഐ അന്വേഷണത്തെ ഭയക്കുന്നത് എന്തിനാണെന്നും അസം അഭിഭാഷകനെ പൊതുഖജനാവിലെ പണം ചെലവാക്കി കൊണ്ടുവന്നത് എന്തിനാണെന്നും സുധാകരൻ ചോദിച്ചു. ആരാണ് ഈ അസം സ്വദേശിയായ വക്കീൽ?സംഭവത്തിൽ എന്തോ മറഞ്ഞിരിപ്പുണ്ട്, യഥാർത്ഥ കൊലയാളികളല്ല കേസിലുള്ളതെന്നും കെ സുധാകരൻ പറഞ്ഞു.\nഇന്ന് രാവിലെയാണ് മട്ടന്നൂര് എടയന്നൂര് യൂത്ത് കോൺഗ്രസ് പ്രവർത്തകനായ ഷുഹൈബിന്റെ വധക്കേസുമായി ബന്ധപ്പെട്ട് ഹൈക്കോടതി നിർണ്ണായക വിധി പുറപ്പെടുവിച്ചത്. കേസിൽ സിബിഐ അന്വേഷണം ആവശ്യമില്ലെന്ന സർക്കാരിന്റെ അപ്പീൽ ഹർജി അംഗീകരിച്ചായിരുന്നു ചീഫ് ജസ്റ്റിസ് അടങ്ങിയ ഡിവിഷൻ ബെഞ്ചിന്റെ ഉത്തരവ്.\nകേസിൽ സിബിഐ അന്വേഷണത്തിന് ഉത്തരവിട്ട സിംഗിള് ബെഞ്ചിന്റെ നടപടി ഹൈക്കോടതി റദ്ദാക്കി. ഷുഹൈബിന്‍റെ മാതാപിതാക്കള് സമർപ്പിച്ച ഹർജിയിൽ കഴിഞ്ഞ വർഷം മാർച്ചിൽ ജസ്റ്റിസ് ബി കെമാൽപാഷയാണ് സിബിഐ അന്വേഷണത്തിന് ഉത്തരവിട്ടത്. ഇതിനെതിരെ സര്‍ക്കാര് ഹൈക്കോടതിയിൽ അപ്പീല് സമര്‍പ്പിക്കുകയായിരുന്നു.\nLast Updated 2, Aug 2019, 1:01 PM


സൂഫിയും സുജാതയുടെ സംവിധായകന് നരണിപ്പുഴ ഷാനവാസ് അന്തരിച്ചു – Koottukari\n23 December 2020 23 December 2020 Krishna R\t0 Comments\tnaranipuzha shanavas, Sufiyum Sujatayum\nസിനിമാ സംവിധായകന് നരണിപ്പുഴ ഷാനവാസ് അന്തരിച്ചു. ഹൃദയാഘാതത്തെ തുടര്‍ന്ന് കോയമ്പത്തൂര് കെജി ഹോസ്പിറ്റലില് വെന്റിലേറ്ററില് പ്രവേശിപ്പിച്ച ഷാനവാസിന്റെ ആരോഗ്യനില അതീവ ഗുരുതരാവസ്ഥയിലായിരുന്നു.\nനരണിപ്പുഴ ഷാനവാസിനെ കൊച്ചിയിലെ സ്വകാര്യ ആശുപത്രിയിേലക്ക് മാറ്റിയതിന് തൊട്ടുപിന്നാലെ മരണം. കോയമ്പത്തൂരില് നിന്നുള്ള ആംബുലന്‍സ് രണ്ടര മണിക്കൂര് കൊണ്ടാണ് കൊച്ചിയിലെത്തിയത്. ഷാനവാസിന്റെ ആരോഗ്യനില അതീവഗുരുതരാവസ്ഥയില് തുടരുന്നതിനിടെയായിരുന്നു അവസാന ശ്രമം.\nമലപ്പുറം ജില്ലയിലെ പൊന്നാനി, നരണിപ്പുഴയാണ് ഷാനവാസിന്റെ സ്വദേശം\nജയസൂര്യ നായകനായെത്തിയ സൂഫിയും സുജാതയും എന്ന ചിത്രത്തിന്റെ സംവിധായകനും തിരക്കഥാകൃത്തുമാണ് ഷാനവാസ്. സംവിധായകൻ, തിരക്കഥാകൃത്ത് എന്നതിന് പുറമെ മികച്ച എഡിറ്റർ കൂടിയായിരുന്നു ഷാനവാസ് 2015ല് കരി എന്ന ചിത്രം സംവിധാനം ചെയ്തു, ഈ ചിത്രം ഏറെ നിരൂപക ശ്രദ്ധ പിടിച്ചു പറ്റിയിരുന്നു. ഒട്ടനവധി ചലച്ചിത്രയോത്സവങ്ങളിൽ പ്രദർശിപ്പിക്കുകയും പുരസ്‍കാരങ്ങൾക്ക് അർഹമാവുകയും ചെയ്തു. പുതിയ സിനിമയുമായി ബന്ധപ്പെട്ട തിരക്കുകളിയാലിരുന്നു ഷാനവാസ്.\n← ‘തുറമുഖം’ റോട്ടര്‍ഡാം ഫെസ്റ്റിവലില്.\nമൂന്ന് ട്രന്‍റിംഗ് ഐ മേക്കപ്പുകള് →


ചക്കകള് കൂട്ടത്തോടെ അന്യസംസ്ഥാനങ്ങളിലേക്ക് :: Janmabhumi Daily\nചക്കകള് കൂട്ടത്തോടെ അന്യസംസ്ഥാനങ്ങളിലേക്ക്\nSaturday 8 April 2017 5:14 pm IST\nപത്തനാപുരം: മലനാട്ടില് വിളയുന്ന ചക്കയ്ക്ക് മറുനാട്ടില് വന് മാര്‍ക്കറ്റ്. ജില്ലയുടെ വിവിധ 'ാഗങ്ങളില് നിന്നും ദിനംപ്രതി നൂറുകണക്കിന് പ്ലാച്ചക്കകളാണ് തമിഴ്‌നാട്ടിലേക്ക് കൊണ്ടുപോകുന്നത്. കേരളത്തില് ചക്കയുടെ സീസണാകുന്നതോടെ അന്യസംസ്ഥാനങ്ങളില് നിന്നും മൊത്തക്കച്ചവടക്കാരെത്തി കച്ചവടം ഉറപ്പിക്കുകയാണ് പതിവ്. ഉള്‍പ്രദേശങ്ങളില് നിന്നും ശേഖരിക്കുന്ന ചക്കകള് ദേശീയപാതയോരത്ത് എത്തിച്ച് തമിഴ്‌നാട്ടിലേക്ക് കയറ്റി അയക്കും. വരിക്ക ചക്കയ്ക്കാണ് ആവശ്യക്കാരേറെയുള്ളത്. നൂറുരൂപ വരെയാണ് ഒരു വരിക്കച്ചക്കയുടെ വില. എന്നാല് തമിഴ്‌നാട്ടില് എത്തുന്നതോടെ ചക്കയുടെ വില കുത്തനെ ഉയരും. ചക്കച്ചുളയ്ക്കാണ് അവിടെ വില. പഴുത്ത വരിയ്ക്കച്ചക്കയുടെ ചുളയൊന്നിന് ആറ് രൂപ മുതല് എട്ടുരൂപ വരെയാണ് വില. വരിക്ക, തേന് വരിക്ക, ചെമ്പരത്തി വരിക്ക, കൂഴ എന്നിങ്ങനെ പല തരത്തിലുള്ള ചക്കകള് കിഴക്കന് മേഖലയില് നിന്നും കയറ്റി അയക്കുന്നുണ്ട്. കറവൂര്, ചെമ്പനരുവി, അച്ചന്‍കോവില്, തെന്മല, ചാലിയക്കര, പാടം എന്നീ പ്രദേശങ്ങളില് നിന്നുമാണ് ചക്കകള് അധികവുമെത്തുന്നത്. കഴിഞ്ഞ സീസണില് കിഴക്കന്‍മേഖലയില് നിന്നും വന്‍തോതില് ചക്ക ആന്ധ്രാപ്രദേശ്, കര്‍ണ്ണാടക, തമിഴ്‌നാട് എന്നിവിടങ്ങളിലേക്ക് കയറ്റിയയച്ചിരുന്നു. ഇത്തവണ സീസണ് ആരം'ിച്ചപ്പോള് തന്നെ ആവശ്യക്കാര് ഏറെയാണെന്ന് വ്യാപാരികള് പറയുന്നു. വനമേഖലയില്‍നിന്നും ചക്കകള് ശേഖരിച്ച് കൊണ്ട് വില്‍ക്കുന്ന മൊത്തക്കച്ചവടക്കാരും മേഖലയിലുണ്ട്. വാഹനങ്ങളിലെത്തുന്നവരും വിനോദസഞ്ചാരികളും ഉള്‍പ്പെടെയുള്ളവര് ആവശ്യക്കാരായുണ്ടെന്നതും ശ്രദ്ധേയമാണ്.''ക്ഷണക്രമം പാടേ മാറിയ മലയാളി ഇത്തരം 'ക്ഷ്യവസ്തുക്കള് ഉപേക്ഷിക്കുമ്പോള് ഇവയുടെ ഗുണമറിഞ്ഞ മറുനാട്ടുകാര് അവസരം പ്രയോജനപെടുത്തുകയാണ്.\nകോണ്‍ഗ്രസ് നേതാക്കള് കൂട്ടത്തോടെ 'രാജ്യസഭ'യിലേക്ക്\nതെരുവ്‌നായ്ക്കളെ കൂട്ടത്തോടെ ഇല്ലാതാക്കാനാവില്ല : സുപ്രീംകോടതി\nഅഞ്ചിടങ്ങളില് താറാവുകളെ കൂട്ടത്തോടെ കൊന്നൊടുക്കും\nതിരുച്ചന്തൂരില് തിമിംഗലങ്ങള് കൂട്ടത്തോടെ തീരത്തണയുന്നു\nതാറവുകളും, കോഴിയും കൂട്ടത്തോടെ ചത്തൊടുങ്ങുന്നു\nനിശാഗന്ധികള് മിഴി തുറന്നു; കൂട്ടത്തോടെ\nഗ്രാമജില്ലയില് എസ്‌ഐമാര് കൂട്ടത്തോടെ വിരമിക്കുന്നു\nതെരുവ് നായ്ക്കളെ കൂട്ടത്തോടെ കൊന്നൊടുക്കി


May 25, 2021, 08:06 am IST\nതിരുവനന്തപുരം : പതിനഞ്ചാം നിയമസഭയുടെ സ്പീക്കര് തെരഞ്ഞെടുപ്പ് ഇന്ന് നടക്കും. തൃത്താലയില്‍നിന്നുള്ള എം ബി രാജേഷാണ് എല്‍ഡിഎഫിന്റെ സ്ഥാനാര്‍ഥി. പി സി വിഷ്ണുനാഥ് (കുണ്ടറ) ആണ് യുഡിഎഫ് സ്ഥാനാര്‍ഥി. ഇരുവരും തിങ്കളാഴ്ച നിയമസഭാ സെക്രട്ടറി എസ് വി ഉണ്ണിക്കൃഷ്ണന് നായര്‍ക്ക് നാമനിര്‍ദേശ പത്രിക കൈമാറി. രാവിലെ ഒമ്പതിന് വോട്ടെടുപ്പ് ആരംഭിക്കും. വിജയി സ്പീക്കറായി ചുമതലയേല്‍ക്കും. തുടര്‍ന്ന് കക്ഷിനേതാക്കളുടെ അനുമോദനവും സ്പീക്കറുടെ മറുപടിയും.\nഎം ബി രാജേഷിനായി രണ്ട് സെറ്റ് പത്രിക സമര്‍പ്പിച്ചു. ഒന്നില് മുഖ്യമന്ത്രി പിണറായി വിജയന് പേര് നിര്‍ദേശിച്ചു. മന്ത്രി റോഷി അഗസ്റ്റിന് പിന്താങ്ങി. മറ്റൊന്നില് സിപിഐ കക്ഷി നേതാവ് ഇ ചന്ദ്രശേഖരന് പേര് നിര്‍ദേശിച്ചു. ജെഡിഎസ് കക്ഷി നേതാവ് മാത്യു ടി തോമസ് പിന്താങ്ങി. വിഷ്ണുനാഥിനെ പ്രതിപക്ഷനേതാവ് വി ഡി സതീശന് നിര്‍ദേശിച്ചു. മുസ്ലിംലീഗ് കക്ഷി നേതാവ് പി കെ കുഞ്ഞാലിക്കുട്ടി പിന്താങ്ങി. എല്‍ഡിഎഫിന് 99 ഉം, യുഡിഎഫിന് 41 ഉം അംഗങ്ങളാണുള്ളത്.\nഡെപ്യൂട്ടി സ്പീക്കര് തെരഞ്ഞെടുപ്പ് സ്പീക്കര് തീരുമാനിക്കും. പുതുക്കിയ ബജറ്റ് ജൂണ് നാലിന് ധനമന്ത്രി നിയമസഭയില് അവതരിപ്പിക്കും. ഏഴിന് ആരംഭിക്കുന്ന പൊതുചര്‍ച്ചയ്ക്ക് തുടക്കമിടുന്നത് ഡെപ്യൂട്ടി സ്പീക്കര് ആയിരിക്കണമെന്ന കീഴ്വഴക്കമുണ്ട്. ഇതിനുമുമ്ബ് ഡെപ്യൂട്ടി സ്പീക്കര് തെരഞ്ഞെടുപ്പ് നടത്താനാണ് സാധ്യത. സിപിഐയിലെ അടൂര് എംഎല്‍എ ചിറ്റയം ഗോപകുമാറാണ് എല്‍ഡിഎഫ് ഡെപ്യൂട്ടി സ്പീക്കര് സ്ഥാനാര്‍ഥി. യുഡിഎഫ് മത്സരിക്കുമോ എന്നത് വ്യക്തമാക്കിയിട്ടില്ല.\nTags: speaker electionmbrajeshp c vishnunath\n''പൃഥ്വിരാജും സലിംകുമാറും സണ്ണി വെയിനും മോങ്ങിക്കരഞ്ഞാലൊന്നും ലക്ഷദ്വീപിനെ മയക്കുമരുന്ന്-ജിഹാദി - കള്ളക്കടത്തിന്റെ ഹബ്ബാക്കാൻ കേന്ദ്ര ഗവൺമെന്റ് സമ്മതിക്കില്ല. ലക്ഷദ്വീപ് കേന്ദ്രമായി നടക്കുന്ന രാജ്യവിരുദ്ധ പ്രവർത്തനങ്ങൾ തടയാൻ കേന്ദ്ര ഗവൺമെന്റിന് കഴിവുണ്ട്'' ജോൺ ഡിറ്റോ പി ആർ


കൊവിഡ് പിടിപെടുമെന്ന ഭയം; ബാങ്ക് ഉദ്യോഗസ്ഥ ആത്മഹത്യ ചെയ്തു - 24 News Live\nHome Crime കൊവിഡ് പിടിപെടുമെന്ന ഭയം; ബാങ്ക് ഉദ്യോഗസ്ഥ ആത്മഹത്യ ചെയ്തു\nകൊവിഡ് പിടിപെടുമെന്ന ഭയം മൂലം ബാങ്ക് ഉദ്യോഗസ്ഥ ആത്മഹത്യ ചെയ്തു. തെലങ്കാനയിലാണ് സംഭവം. വാണി എന്ന യുവതിയാണ് ജീവനൊടുക്കിയത്.\nകരിംനഗറിലെ എസ്ബിഐ മങ്കമ്മതോട്ട ബ്രാഞ്ചിലെ പ്രൊബേഷണറി ഓഫിസറായ വാണി സഹപ്രവർത്തകരോടൊപ്പം താമസിക്കുന്ന വാടകവീട്ടിലാണ് തൂങ്ങി മരിച്ചത്. വാണിയുടെ മാതാപിതാക്കൾ ഹൈദരാബാദിലാണ് താമസം. കൊവിഡ് ബാധിക്കുമെന്ന ഭയത്താലാണ് മരിക്കുന്നതെന്ന ആത്മഹത്യാ കുറിപ്പും വാണിയുടെ മുറിയിൽ നിന്ന് ലഭിച്ചു. തന്റെ മരണത്തിന് മറ്റാരും ഉത്തരവാദിയല്ലെന്നും കുറിപ്പിൽ വാണി പറയുന്നു.\nbank staff committed suicide\nPrevious articleവി. എസ് അച്യുതാനന്ദൻ ഭരണ പരിഷ്‌കാര കമ്മീഷൻ സ്ഥാനമൊഴിഞ്ഞു\nNext articleകാണാതായ വിമാനം കടലിൽ,62 യാത്രക്കാരും മരിച്ചെന്ന് സൂചന


മെന്റൽ മാത്ത്; ഓട്ടിസമുള്ള 11 വയസുകാരിക്ക് ഗിന്നസ് റെക്കോർഡ്\n11 വയസുള്ള പല കുട്ടികളെയും പോലെയാണ് സന ഹിരേമത്ത്. പുറത്ത് പോകാനും ഐപാഡിൽ വീഡിയോ കാണാനുമൊക്കെ സന ഇഷ്ടപെടുന്നു. പക്ഷേ മറ്റുള്ളവരിൽ നിന്ന് അവളെ വ്യത്യസ്തയാക്കുന്ന ഒരു കാര്യം, കാൽക്കുലേറ്ററിന്റെയും പേനയുടെയും പേപ്പറിന്റെയും ഒരു സഹായവുമില്ലാതെ ഏത് ഗണിത പ്രശ്‌നവും സനയ്ക്ക് പരിഹരിക്കാൻ കഴിയും.\nസനയുടെ അമ്മ പ്രിയ ഹിരേമത്ത് പറയുന്നത് വളരെ ചെറുപ്പത്തിൽ തന്നെ ഗണിത ശാസ്ത്രം സന അവളുടെ കൈ പിടിയിൽ ഒതുക്കിയെന്നാണ്.\nപതിനൊന്നാം വയസിൽ എം.ഐ.ടി. യിൽ ഒരു എഞ്ചിനീയറിംഗ് വിദ്യാർത്ഥി പരിഹരിക്കുന്ന ഗണിത പ്രശ്‌നങ്ങൾ സന നിഷ്പ്രയാസം പരിഹരിക്കുന്നു.\nരണ്ട് വയസുള്ളപ്പോളാണ് സന ഓട്ടിസ്റ്റിക് ആണെന്ന് കണ്ടെത്തുന്നത്. വൈകല്യത്തെ തുടർന്ന് സന രണ്ടാം ക്ലാസിൽ പഠിക്കുമ്പോൾ ഗണിതത്തിൽ തോറ്റിരുന്നു. അങ്ങനെയാണ് സനയിൽ അവർ ഗണിതം തന്നെ പരീക്ഷിച്ചു നോക്കിയത് എന്ന് മാതാപിതാക്കളായ പ്രിയയും ഉദയും പറഞ്ഞു\n“അവൾ മറ്റ് കുട്ടികളിൽ നിന്ന് വ്യത്യസ്തയായിരുന്നു,” ഉദയ് തുടർന്നു. “അത് വ്യക്തമായിരുന്നു, പക്ഷേ വ്യക്തമല്ലാത്തത് അവൾ ഗണിതത്തിൽ എത്രമാത്രം കഴിവുള്ളവളായിരുന്നു എന്നതാണ്.”\nഗൂഗിൾ റാൻഡം നമ്പറുകൾ സൃഷ്ടിച്ച് ഗുണിക്കാൻ ആവശ്യപ്പെടുകയും അവ2മിനിറ്റിനുള്ളിൽ പരിഹരിക്കുകയും ചെയ്തു. ഒരു ഗുണന പ്രശ്നം വേഗത്തിൽ പരിഹരിക്കാനുള്ള സനയുടെ കഴിവ് ഏറ്റവും വലിയ മെന്റൽ മാത്ത് ഗുണന പ്രശ്നത്തിന് ഗിന്നസ് റെക്കോർഡ് നേടി.\nകിരീടം നേടാൻ, അവൾക്ക് 10 മിനിറ്റിനുള്ളിൽ 12 അക്കങ്ങൾ ഗുണിക്കണം.\nവാക്കുകളിലൂടെ സനയെ മനസ്സിലാക്കാനുള്ള അവരുടെ കഴിവാണ് ഏക പരിമിതിയെന്ന് ഉദയ് പറഞ്ഞു. അവളുടെ കഴിവ് 11 വയസുകാരിയെ മറികടക്കുന്നുണ്ടെങ്കിലും ആശയവിനിമയ കഴിവുകൾ കാരണം അവളെ മുന്നോട്ട് കൊണ്ടുപോകാൻ അവർ ആഗ്രഹിക്കുന്നില്ലെന്ന് പ്രിയയും ഉദയും പറഞ്ഞു.\nസന ബുദ്ധിമുട്ടുന്ന മേഖലകൾ മെച്ചപ്പെടുത്തുന്നതിനായി തുടർന്നു പ്രവർത്തിക്കാനുള്ള തീരുമാനത്തിലാണ് പ്രിയയും ഉദയും.\nRead more on: autism | Guinness world record | mental math\nഒരു വലിയ കുമിളയ്ക്കുള്ളിൽ 783 ചെറു കുമിളകൾ ! റെക്കോർഡിട്ട് യുവാവ്; വിഡിയോ\nകൈകാലുകള് ബന്ധിച്ചുള്ള സാഹസിക നീന്തലില് ഗിന്നസ് റെക്കോര്‍ഡിടാന് കരുനാഗപ്പള്ളിക്കാരന്


ഈ പോലീസുകാരന് വരുമ്പോള് കൈനിറയെ ജീവന്‍രക്ഷാ മരുന്നുകള് ഉണ്ടാകും | Kozhikode Policeman distributing emergency medicines for patients\nഈ പോലീസുകാരന് വരുമ്പോള് കൈനിറയെ ജീവന്‍രക്ഷാ മരുന്നുകള് ഉണ്ടാകും\nJul 31, 2020, 05:00 PM IST\nകോഴിക്കോട് സിറ്റി പോലീസ് കണ്‍ട്രോള്‍റൂമിലെ പോലീസുകാരന് വിജേഷിന്റെ വരവുംകാത്ത് പ്രതീക്ഷയോടെ കാത്തിരിക്കുന്ന ഒട്ടേറെപ്പേരുണ്ട് വടകരയില്. ലോക്ഡൗണ് തുടങ്ങിയതോടെ അപൂര്‍വമരുന്നുകള് ആവശ്യക്കാര്‍ക്ക് കോഴിക്കോട്ടുനിന്ന് വടകരയിലെത്തിക്കുന്നത് വിജേഷാണ്.\nരണ്ടുദിവസം കൂടുമ്പോഴാണ് വടകര മേമുണ്ട സ്വദേശിയായ പുത്തന്‍പുരക്കല് വിജേഷ് നാട്ടിലേക്ക് വരുന്നത്. വരുമ്പോള് കയ്യില് ഒട്ടേറെപ്പേരുടെ ജീവന് കാക്കുന്ന മരുന്നുകളുണ്ടാകും. അത് ആവശ്യക്കാരുടെ കൈകളില് എത്തിച്ച ശേഷമേ വിജേഷിന് വിശ്രമമുള്ളൂ.\nഎട്ടുദിവസത്തിനിടെ ഒരുലക്ഷത്തോളം രൂപയുടെ മരുന്ന് വിജേഷ് വടകര, പണിക്കോട്ടി, കൂട്ടങ്ങാരം,ആയഞ്ചേരി, മേമുണ്ട തുടങ്ങിയ പ്രദേശങ്ങളിലെത്തിച്ചു. വ്യാഴാഴ്ച കൈവശം 30,000 രൂപയുടെ മരുന്നുണ്ട്. വെള്ളിയാഴ്ച നാട്ടില്‍പോകുമ്പോള് ഇത് കൊണ്ടുപോകും.\nലോക്ഡൗണ് തുടങ്ങിയതിന്റെ പിറ്റേന്ന് പണിക്കോട്ടിയിലെ ഒരാളാണ് ആദ്യമായി ഒരു മരുന്നുകൊണ്ടുവരാന് ആവശ്യപ്പെട്ടത്. ഇത് കോഴിക്കോട് മാത്രം കിട്ടുന്ന മരുന്നാണ്. ഇത്തരത്തില് ഒട്ടേറെപ്പേര് മരുന്നിനായി കോഴിക്കോടിനെ ആശ്രയിക്കാറുണ്ടെന്ന് മനസ്സിലാക്കിയ വിജേഷ് ജനനയന പെയിന് ആന്‍ഡ് പാലിയേറ്റീവിന്റെ ഭാരവാഹി പി.പി. ചന്ദ്രനോട് ഇക്കാര്യം സൂചിപ്പിച്ചു. ആരെങ്കിലുമുണ്ടെങ്കില് താന് മരുന്ന് എത്തിച്ചുനല്‍കുമെന്നും വ്യക്തമാക്കി. ഇദ്ദേഹം ഇക്കാര്യം വാട്സാപ്പ് ഗ്രൂപ്പില് പോസ്റ്റുചെയ്തു. ഈ സന്ദേശവും വിജേഷിന്റെ നമ്പറും പല ഗ്രൂപ്പുകളിലും പ്രചരിച്ചു. ഇതോടെ പലരും വിജേഷിനെ വിളിക്കാന്‍തുടങ്ങി. വാട്സാപ്പ് വഴിയാണ് ഡോക്ടറുടെ കുറിപ്പടി പലരും അയക്കുന്നത്. പണം ചിലര് ഗൂഗിള്‍പേ വഴി അയക്കും.\nഅല്ലാത്തവരുടെ മരുന്നുകള് വിജേഷ് തന്നെ സ്വന്തംപണം കൊണ്ടുവാങ്ങും. ആവശ്യക്കാര് പണം വിജേഷിന്റെ വീട്ടിലെത്തിക്കും, അല്ലെങ്കില് മരുന്നുകൊടുക്കുമ്പോള് നല്‍കും.\nഅര്‍ബുദം, ഹൃദ്രോഗം, മാനസികരോഗം തുടങ്ങിയവയ്ക്കുള്ള മരുന്നുകളാണ് കൂടുതലും. മെഡിക്കല്‍കോളേജ് ആശുപത്രി പരിസരത്തുപോയാണ് വിജേഷ് മരുന്ന് വാങ്ങുക. ചിലത് ഫ്രിഡ്ജില് സൂക്ഷിക്കണം. പോലീസ് ക്വാര്‍ട്ടേഴ്സിലെ സഹപ്രവര്‍ത്തകരുടെ ഫ്രിഡ്ജില് ഇത് സൂക്ഷിക്കും.\nകോഴിക്കോട്ടുനിന്ന് ഐസ് ബോക്സിലിട്ടാണ് മറ്റു പോലീസുകാരുടെ കാറിലും ബൈക്കിലുമായി വിജേഷ് ഇവ നാട്ടിലെത്തിക്കുന്നത്. കൊറോണ പ്രതിസന്ധിഘട്ടത്തില് സര്‍ക്കാറിന് താങ്ങേകാനും വിജേഷ് രംഗത്തുണ്ട്. വിജേഷും എല്.ഡി ക്ലാര്‍ക്കായ ഭാര്യയും ഒരുമാസത്തെ ശമ്പളം ദുരിതാശ്വാസനിധിയിലേക്ക് നല്‍കാന് സന്നദ്ധരായിട്ടുണ്ട്.\nContent Highlights: Kozhikode Policeman distributing emergency medicines for patients


BCCI likely to haul up Murali Vijay, Karun Nair - Malayalam MyKhel\n» കരുണ് നായരും മുരളി വിജയിയും കുരുക്കില്; ബിസിസിഐ വിശദീകരണം ചോദിച്ചേക്കും\nകരുണ് നായരും മുരളി വിജയിയും കുരുക്കില്; ബിസിസിഐ വിശദീകരണം ചോദിച്ചേക്കും\nUpdated: Sunday, October 7, 2018, 9:56 [IST]\nമുംബൈ: ടീമില് ഉള്‍പ്പെടുത്താത്തതിനെക്കുറിച്ച് പ്രതികരിച്ച ഇന്ത്യന് താരങ്ങളായ മുരളി വിജയ്, കരുണ് നായര് എന്നിവര്‍ക്കെതിരെ ബിസിസിഐ. ഇവരോട് ബോര്‍ഡ് വിശദീകരണം ചോദിച്ചേക്കും. കേന്ദ്ര കരാറില് ഉള്‍പ്പെട്ട ഇരുവരും പരസ്യ പ്രതികരണം നടത്തിയത് കരാര് ലംഘനമാണ് ഒരു ബിസിസിഐ വക്താവ് വാര്‍ത്താ ഏജന്‍സിയോട് വ്യക്തമാക്കി.\nതങ്ങളെ ടീമില്‍നിന്നും പുറത്താക്കിയതുമായി ബന്ധപ്പെട്ട് സെലക്ഷന് കമ്മറ്റി സംസാരിച്ചില്ലെന്നായിരുന്നു കരുണും മുരളിയും ആരോപിച്ചിരുന്നത്. എന്നാല്, ഇത് അസംബന്ധമാണെന്ന് സിഒഎ തലവന് വിനോദ് റായ് പറഞ്ഞു. സെലക്ഷന് കമ്മറ്റിയുടെ ആശയവനിമയം ശരിയായ രീതിയിലാണ് നടക്കുന്നത്. സ്വതന്ത്രമായി പ്രവര്‍ത്തിക്കുന്ന ഒരു കമ്മറ്റി ആണ് അതെന്നും വിനോദ് റായി ചൂണ്ടിക്കാട്ടി.\nട്രിപ്പിള് സെഞ്ച്വറി നേടിയിട്ടും പിന്നീട് ടീമില് കാര്യമായ അവസരം ലഭിച്ചില്ലെന്നാണ് കരുണിന്റെ പരാതി. ഒരു കളിക്കാരനെന്ന നിലയില് തീരുമാനങ്ങളെ ബഹുമാനിക്കുന്നുവെന്ന് കരുണ് പറഞ്ഞു. ടീമിലില്ലാത്തപ്പോള് അതിനെ അഭിമുഖീരിക്കുക ബുദ്ധിമുട്ടേറിയ കാര്യമാണ്. അവസരം കിട്ടിയാല് ബാറ്റുകൊണ്ട് മറുപടി നല്‍കാനാണ് താത്പര്യം. മറ്റു കാര്യങ്ങള് സംസാരിക്കാന് ഇഷ്ടമല്ലെന്നും കരുണ് പറഞ്ഞിരുന്നു.\nടീമില് ഉള്‍പ്പെടുത്താത്തതിനെക്കുറിച്ച് സെലക്ഷന് കമ്മറ്റി അധ്യക്ഷന് എംഎസ്‌കെ പ്രസാദ് സംസാരിച്ചില്ലെന്നാണ് മുരളി വിജയിയുടെ ആരോപണം. എന്നാല്, മുരളി വിജയിന്റെ ആരോപണം അംസബന്ധമാണെന്ന് പ്രസാദ് പ്രതികരിച്ചു. സെലക്ഷന് കമ്മറ്റി അംഗമായ ദേവാംഗ് ഗാന്ധി മുരളി വിജയിയുമായി ബന്ധപ്പെട്ടിരുന്നെന്നും ടീമില്‍നിന്നും പുറത്തായതിന്റെ കാരണം വ്യക്തമാക്കിയിരുന്നതായും പ്രസാദ് പറഞ്ഞിരുന്നു.\nഅമ്പയറുടെ തീരുമാനത്തെ ചോദ്യം ചെയ്തു; മുരളി വിജയിക്ക് പിഴ ശിക്ഷ\nമൂന്നാം ടെസ്റ്റില് ഇന്ത്യന് ഓപ്പണര്‍മാര് ആരൊക്കെ? അയാളെ മാറ്റണം, പോണ്ടിങിന്റെ നിര്‍ദ്ദേശം...\nഅഡ്‌ലെയ്ഡ് ടെസ്റ്റ്: പൃഥ്വിക്കു പകരമാര്? ഹിറ്റ്മാന് വരുമോ? സാധ്യതകള് ഇങ്ങനെ...\nഇന്ത്യന് ജഴ്‌സിയില് ഇനി ഓസ്‌ട്രേലിയയില് കാണില്ല... ഇവര്‍ക്കിത് അവസാന ഊഴം, നിരയില് പ്രമുഖര്\nസെലക്ടര്‍മാര്‍ക്കെതിരെ പ്രതികരിച്ച മുരളി വിജയ്ക്ക് മറുപടിയുമായി ചീഫ് സെലക്ടര്\nതന്നോട് കാണിച്ചത് അനീതി!! കാരണം പറയാമായിരുന്നു... സെലക്റ്റര്‍മാര്‍ക്കെതിരേ തുറന്നടിച്ച് മുരളി വിജയ്\n20 hrs ago ക്രിക്കറ്റില് നിന്നും എന്നു വിരമിക്കും? മനസു തുറന്ന് വിരാട് കോലി\n21 hrs ago ഐപിഎല് കിരീടം ഉയര്‍ത്താന് ആര്‍സിബിക്ക് എല്ലാ ആര്‍ഹതയുമുണ്ട്: വിരാട് കോലി\nNews കൊറോണ പ്രതിരോധത്തില് കേന്ദ്രത്തിന് വന് വീഴ്ച്ച: ടൈം ലൈന് വീഡിയോ പങ്കുവെച്ച് കോണ്‍ഗ്രസ്\nRead more about: murali vijay karun nair bcci cricket india കരുണ് നായര് മുരളി വിജയ് ബിസിസിഐ ഇന്ത്യ ക്രിക്കറ്റ്\nStory first published: Sunday, October 7, 2018, 9:53 [IST]


ബാഹുബലി വിട്ടുകളഞ്ഞതിൽ നിരാശയില്ല, എനിക്കൊന്നും നഷ്ടപ്പെട്ടിട്ടുമില്ല: രവീന്ദർ-No Regrets for Rejecting Baahubali'\nNo Regrets For Rejecting Baahubali\n'ബാഹുബലി വിട്ടുകളഞ്ഞതിൽ നിരാശയില്ല, എനിക്കൊന്നും നഷ്ടപ്പെട്ടിട്ടുമില്ല'\nബാഹുബലി വേണ്ടെന്നുവച്ചതുമൂലം എനിക്കൊന്നും നഷ്ടപ്പെട്ടിട്ടില്ല\nFebruary 05, 2018 04:33:54 pm\nഇന്ത്യൻ സിനിമയുടെ ചരിത്രത്തിലെ എക്കാലത്തെയും റെക്കോർഡുകൾ തകർത്ത ചിത്രമായിരുന്നു എസ്.എസ്.രാജമൗലിയുടെ ബാഹുബലി. ഈ ചരിത്ര സിനിമയുടെ ഭാഗമാകാൻ കഴിഞ്ഞിരുന്നുവെങ്കിലെന്ന് ഓരോ സിനിമാ പ്രവർത്തകനും ആഗ്രഹിച്ചു പോകും. പക്ഷേ ബ്രഹ്മാണ്ഡ ചിത്രമായ ബാഹുബലിയിൽ വർക്ക് ചെയ്യുന്നത് വേണ്ടെന്നുവച്ച ഒരാളുണ്ട്, ആർട് ഡയറക്ടർ രവീന്ദർ.\nബാഹുബലിക്കു മുൻപ് രാജമൗലി സംവിധാനം ചെയ്ത3സിനിമകളിലെയും ആർട് ഡയറക്ടർ രവീന്ദർ ആയിരുന്നു. എന്നിട്ടും ബാഹുബലിയിൽ രവീന്ദർ ഉണ്ടായില്ല. ഒരു തെലുങ്ക് മാധ്യമത്തിനു നൽകിയ അഭിമുഖത്തിൽ അതിന്റെ കാരണം വെളിപ്പെടുത്തിയിരിക്കുകയാണ് രവീന്ദർ.\nബാഹുബലിയിലും ആർട് ഡയറക്ടർ ഞാനാവണമെന്നായിരുന്നു രാജമൗലിയുടെ ആഗ്രഹം. പക്ഷേ സ്വയം ഞാൻ ആ സിനിമയിൽനിന്നും പിന്മാറുകയായിരുന്നു. ബാഹുബലി പോലൊരു ബ്ലോക്ബസ്റ്റർ വിജയമായ ചിത്രം ഉപേക്ഷിച്ചതിൽ തനിക്കൊരു നിരാശയുമില്ലെന്നും അദ്ദേഹം പറഞ്ഞു. അനുഷ്ക ഷെട്ടിയുടെ പുതിയ സിനിമയായ ബാഗമതിയുടെ ആർട് ഡയറക്ടർ രവീന്ദർ ആയിരുന്നു. സിനിമയ്ക്ക് പല കോണുകളിൽനിന്നും അഭിനന്ദനങ്ങൾ പ്രവഹിക്കുമ്പോഴാണ് രവീന്ദർ ബാഹുബലി വേണ്ടെന്നുവച്ചതിനെക്കുറിച്ച് കാരണം വ്യക്തമാക്കിയത്.\n”ബാഹുബലിയുടെ ചർച്ചകൾ നടക്കുന്ന സമയത്ത് അത് ഒറ്റ പാർട്ടുളള സിനിമയായിരുന്നു. സിനിമയിൽ വർക്ക് ചെയ്യണമെന്ന് രാജമൗലി എന്നോട് ആവശ്യപ്പെട്ടു. പക്ഷേ ഒരു സിനിമയ്ക്ക്4വർഷം ചെലവഴിക്കാൻ ഞാൻ തയ്യാറായിരുന്നില്ല. കാരണം ഞാൻ അതിനു മുൻപേ മറ്റു ചില സിനിമകളിൽ കരാർ ഏർപ്പെട്ടിരുന്നു”.\n”ആ4വർഷത്തിനിടയിൽ ഞാൻ 11 സിനിമകൾ ചെയ്തു. അവയിൽ ചിലത് വലിയ പ്രോജക്ടുകൾ ആയിരുന്നു. മാത്രമല്ല അതിനിടയിൽ എന്റെ സ്വപ്നമായിരുന്ന ബൊട്ടീക് തുടങ്ങി. ബാഹുബലി വേണ്ടെന്നുവച്ചതുമൂലം എനിക്കൊന്നും നഷ്ടപ്പെട്ടിട്ടില്ല. ബാഹുബലി വൻ വിജയമായതിൽ എനിക്ക് സന്തോഷമുണ്ട്. പക്ഷേ എനിക്ക് ആ സിനിമ നഷ്ടപ്പെട്ടതിൽ ഒട്ടും നിരാശയില്ല”.\nരാജമൗലിയുമായുളള തന്റെ സൗഹൃദം പഴയതുപോലെ തുടരുന്നുണ്ട്. ഭാവിയിൽ അദ്ദേഹത്തിന്റെ സിനിമകളിൽ പ്രവർത്തിക്കുമെന്നും രവീന്ദർ പറഞ്ഞു.\nTags: Bahubali The Conclusion, SS Rajamouli


‘ഡിലീറ്റ് മെസേജ്’ സമയ പരിധി കൂട്ടി നല്‍കാന് വാട്ട്സ്ആപ്പ്; എല്ലാവര്‍ക്കും ഉപകാരമാകും - www.payyolionline.in\n‘ഡിലീറ്റ് മെസേജ്’ സമയ പരിധി കൂട്ടി നല്‍കാന് വാട്ട്സ്ആപ്പ്; എല്ലാവര്‍ക്കും ഉപകാരമാകും\nഡിലീറ്റ് മെസേജ് ഫോര് എവരിവണ് ഫീച്ചറിന്റെ സമയപരിധി നീട്ടാന് വാട്ട്‌സ്ആപ്പ് ആലോചിക്കുന്നതായി ഏറെ നാളുകള്‍ക്ക് മുമ്പ് റിപ്പോര്‍ട്ട് ചെയ്യപ്പെട്ടിരുന്നു. ഇപ്പോള് ഈ സവിശേഷതയ്ക്കായി വ്യത്യസ്ത സമയ പരിധികള് വാട്ട്‌സ്ആപ്പ് പരിശോധിക്കുന്നതായി കണ്ടെത്തി. നിലവില് ഒരു മണിക്കൂറും എട്ട് മിനിറ്റും പതിനാറ് സെക്കന്‍ഡും കഴിഞ്ഞ് ഒരിക്കല് അയച്ച സന്ദേശം ഡിലീറ്റ് ചെയ്യാനുള്ള ഓപ്ഷന് മാത്രമേ ഉപയോക്താക്കള്‍ക്ക് ഉള്ളൂ.\nഎന്നാലും വാട്ട്സ്ആപ്പ് ഉപയോക്താക്കള്‍ക്ക് അവരുടെ സന്ദേശങ്ങള് അയച്ച് ഏഴ് ദിവസത്തിന് ശേഷവും എല്ലാവര്‍ക്കുമായി ഡിലീറ്റ് ചെയ്തേക്കുമെന്നതിനാല് കാര്യങ്ങള് ഉടന് തന്നെ മറ്റൊരു വഴിത്തിരിവാകും. നിങ്ങള് ഒരു വ്യക്തിക്ക് തെറ്റായി അയച്ച സന്ദേശം ഇല്ലാതാക്കാന് സഹായിക്കുന്ന ഒരു ഉപകാരപ്രദമായ ടൂള് ആണ് ഡിലീറ്റ് ഫോര് എവരിവണ് ഫീച്ചര്. ഡിലീറ്റ് ഫോര് എവരിവണ് ഫീച്ചറിനായി മെസേജിംഗ് ആപ്പ് രണ്ട് വ്യത്യസ്ത തവണ പരീക്ഷിക്കുന്നതായി കണ്ടെത്തി.\nഭാവിയിലെ ഒരു അപ്ഡേറ്റില് സമയപരിധി7ദിവസവും 8 മിനിറ്റുമായി മാറ്റാന് വാട്ട്സ്ആപ്പ് ഇപ്പോള് പദ്ധതിയിടുന്നതായി റിപ്പോര്‍ട്ടുകള് സ്ഥിരീകരിച്ചു. മുമ്പ് വാട്ട്സ്ആപ്പ് സമയ പരിധി ബിറ്റ് ഇല്ലാതാക്കുമെന്നും മണിക്കൂറുകള്, ദിവസങ്ങള്, വര്‍ഷങ്ങള് എന്നിവയ്ക്ക് ശേഷവും എല്ലാവര്‍ക്കും സന്ദേശങ്ങള് ഇല്ലാതാക്കാനുള്ള ഓപ്ഷന് ഉപയോക്താക്കള്‍ക്ക് തുറന്നിടുമെന്നുമാണ് സൂചന. ഫീച്ചര് ഇപ്പോഴും വികസിപ്പിച്ചുകൊണ്ടിരിക്കുകയാണെന്ന് റിപ്പോര്‍ട്ട് ചെയ്യുന്നു. അതിനാല് വാട്ട്സ്ആപ്പ് അതിന്റെ പ്ലാന് വീണ്ടും മാറ്റുകയോ പുതിയ സമയ പരിധി അവതരിപ്പിക്കുകയോ ചെയ്‌തേക്കാം.ഇതിനോടൊപ്പം ഓഡിയോ സന്ദേശങ്ങള്‍ക്കായി വാട്ട്സ്ആപ്പ് പുതിയ പ്ലേബാക്ക് ഓപ്ഷനുകള് പരീക്ഷിക്കുന്നതായി കണ്ടെത്തി. ഫോര്‍വേഡ് ചെയ്ത വോയ്സ് സന്ദേശങ്ങള് വേഗത്തില് പ്ലേ ചെയ്യാനുള്ള സാധ്യത വാട്ട്സ്ആപ്പ് പരീക്ഷിക്കുന്നതായി കണ്ടെത്തി. വോയ്സ് നോട്ടുകളുടെ വേഗത ഒരു പക്ഷേ 72 X വരെയാകാം.\nസർട്ടിഫിക്കറ്റുകൾ എവിടെ? വനിതാ കമ്മീഷൻ അംഗം ഷാഹിദാ കമാലിനോട് ലോകായുക്ത, ഹാജരാ .. ലാസ്റ്റ് ഗ്രേഡ് സെർവെന്റ് മുഖ്യ പരീക്ഷ; പാലക്കാട് ജില്ലയിലെ പരീക്ഷ കേന്ദ്രത് ..


സ്നേഹതീരത്ത്....: August 2008\nപരസ്പരം അറിയാത്ത പ്രണയമാം പ്രാവുകള്...\nമധുര പ്രണയത്തിന്റെ എകാന്തമാം കാത്തിരിപ്പ്...\nക്ലിക്ക് on fotto for enlarging.\nLyrics from Malayalam Cinema Song.\nതയ്യാറാക്കിയത് ഒരു സ്നേഹിതന് at 8:06 AM 13 comments:\nഈജിപ്തിലെ ഒരു ഇരുപത്തി ഏഴുകാരി സ്ത്രീക്ക് ഒരു പ്രസവത്തില് ഏഴ് കുഞ്ഞുങ്ങള് അതില് നാല് ആണ് കുട്ടികളും മൂന്നു പെണ് കുട്ടികളും. ഇന്നലെയാണ് സംഭവം. കൂടുതല് അറിയാന് ദേ ഇവിടെ ക്ലിക്കിയാല് മതി.\nഫോട്ടോ കടപ്പാട് : Yahoo News.\nതയ്യാറാക്കിയത് ഒരു സ്നേഹിതന് at 10:47 AM 16 comments:\nതയ്യാറാക്കിയത് ഒരു സ്നേഹിതന് at 10:01 AM 23 comments:


Mofiya Parvin News: മൊഫിയ പര്‍വീണിന്‍റെ ആത്മഹത്യ: അന്വേഷണം ജില്ലാ ക്രൈംബ്രാഞ്ചിന് വിട്ടു - mofiya parvin's death case will be investigate by crime branch | Samayam Malayalam\nmofiya parvin's death case will be investigate by crime branch\nമൊഫിയ പര്‍വീണിന്‍റെ ആത്മഹത്യ: അന്വേഷണം ജില്ലാ ക്രൈംബ്രാഞ്ചിന് വിട്ടു\nMary T | Samayam Malayalam | Updated: Nov 25, 2021, 8:37 PM\nസഹിക്കാന് കഴിയാത്ത ഭാഷയില് സംസാരിച്ചതുകൊണ്ടാണ് മൊഫിയ സുഹൈലിനെ അടിച്ചത്. ഇതോടെ നീ മനോരോഗിയല്ലേ എന്നു ചോദിച്ചുകൊണ്ട് സിഐ മൊഫിയയ്‌ക്കെതിരെ തിരിഞ്ഞു- അമ്മ പ്യാരി\nമൊഫിയയുടെ സഹപാഠികള് എസ്പി ഓഫിസിന് മുന്നില് കുത്തിയിരിപ്പ് പ്രതിഷേധിച്ചു\nസംഭവത്തില് 17 നിയമ വിദ്യാര്‍ഥികളെ പോലീസ് കസ്റ്റഡിയിലെടുത്തതിന് ശേഷം വിട്ടയച്ചു\nസിഐ സുധീര് മകളെ മനോരോഗിയെന്നു വിളിച്ച് അധിക്ഷേപിച്ചതായി മൊഫിയയുടെ അമ്മ പ്യാരി\nകൊച്ചി: ആലുവയില് നിയമവിദ്യാര്‍ഥി മൊഫിയ പര്‍വീണ് ആത്മഹത്യ ചെയ്ത സംഭവത്തില് അന്വേഷണം ജില്ലാ ക്രൈം ബ്രാഞ്ചിന് വിട്ടു. ഡിവൈഎസ്പി പി രാജീവിനാണ് അന്വേഷണ ചുമതല നല്‍കിയിരിക്കുന്നത്. ഇതിനായി പ്രത്യേക അന്വേഷണ സംഘം രൂപീകരിക്കാനും തീരുമാനിച്ചു.\nAlso Read: സിഐ മകളെ മനോരോഗിയെന്ന് വിളിച്ചു; മോശമായി സംസാരിച്ചു; മൊഫിയയുടെ അമ്മ\nമൊഫിയയുടെ മരണത്തിന് ഉത്തരവാദിയായ പോലീസ് ഇന്‍സ്‌പെക്ടര് ഉള്‍പ്പെടെ ഉള്ളവര്‍ക്കെതിരെ കര്‍ശന നടപടി കൈക്കൊള്ളണമെന്ന് ആവശ്യപ്പെട്ട് മൊഫിയയുടെ സഹപാഠികള് എസ്പി ഓഫിസിന് മുന്നില് കുത്തിയിരിപ്പ് പ്രതിഷേധിച്ചു. സംഭവത്തില് 17 നിയമ വിദ്യാര്‍ഥികളെ പോലീസ് കസ്റ്റഡിയിലെടുത്തു. പിന്നീട് വിട്ടയച്ചു.\nസംഭവത്തില് അറസ്റ്റിലായ ഭര്‍ത്താവ് ഇരമല്ലൂര് കുറ്റിലഞ്ഞി മലേക്കുടി മുഹമ്മദ് സുഹൈല് (27), ഭര്‍തൃമാതാവ് റുഖിയ (55), പിതാവ് യൂസഫ് (63) എന്നിവരെ 14 ദിവസത്തേക്ക് റിമാന്‍ഡ് ചെയ്തു. ആലുവ ഫസ്റ്റ് ക്ലാസ് മജിസ്‌ട്രേറ്റ് കോടതിയാണ് പ്രതികളെ റിമാന്‍ഡ് ചെയ്തത്. നിലവില് കാക്കനാട് ജില്ലാ ജയിലിലാണ് പ്രതികള് ഉള്ളത്.\nസിഐ സുധീര് മകളെ മനോരോഗിയെന്നു വിളിച്ച് അധിക്ഷേപിച്ചതായി മൊഫിയയുടെ അമ്മ പ്യാരി പറഞ്ഞു. 'സിഐയുടെ ചോദ്യം മകളെ മാനസികമായി തകര്‍ത്തു കളഞ്ഞു. സുധീര് മോശമായി സംസാരിച്ചു', പ്യാരി വ്യക്തമാക്കി.\nസംഭവ ദിവസം സിഐയുടെ മുന്നില് വെച്ച് സുഹൈല് മൊഫിയയെ അപമാനിച്ചു. സ്ത്രീത്വത്തെ അപമാനിച്ചിട്ടും സിഐ പ്രതികരിച്ചില്ല. സഹിക്കാന് കഴിയാത്ത ഭാഷയില് സംസാരിച്ചതുകൊണ്ടാണ് മൊഫിയ സുഹൈലിനെ അടിച്ചത്. ഇതോടെ നീ മനോരോഗിയല്ലേ എന്നു ചോദിച്ചുകൊണ്ട് സിഐ മൊഫിയയ്‌ക്കെതിരെ തിരിഞ്ഞു. സിഐ ഇത്തരത്തില് സംസാരിച്ചതാണ് മൊഫിയയെ തകര്‍ത്തു കളഞ്ഞതെന്ന് പ്യാരി പറയുന്നു.\nഅതേസമയം മൊഫിയ നല്‍കിയ ഗാര്‍ഹിക പീഡന പരാതിയില് കേസെടുക്കുന്നതില് സിഐ സുധീറിന് വീഴ്ച പറ്റിയെന്ന് പോലീസിന്റെ അന്വേഷണ റിപ്പോര്‍ട്ടില് പറയുന്നു. ഒക്ടോബര് 29 ന് പരാതി ഡിവൈഎസ്പി സിഐക്ക് കൈമാറിയിരുന്നു. എന്നാല് സിഐ നടപടി സ്വീകരിച്ചില്ല. കേസെടുക്കാതെ 25 ദിവസത്തോളം സിഐ കേസ് വൈകിപ്പിച്ചു. പെണ്‍കുട്ടി ആത്മഹത്യ ചെയ്ത ദിവസം മാത്രമാണ് കേസെടുത്തതെന്ന് റിപ്പോര്‍ട്ടില് പറയുന്നു.\nAlso Read: മൊഫിയയുടെ മരണം: എസ്പിക്ക് ഓഫിസിന് മുന്നില് പ്രതിഷേധിച്ച 17 സഹപാഠികള് കസ്റ്റഡിയില്\nഡിഐജി നീരജ് കുമാര് ഗുപ്ത നടത്തിയ അന്വേഷണത്തിലാണ് വീഴ്ച കണ്ടെത്തിയത്. സുധീര് കേസിന്റെ തുടര് അന്വേഷണം മറ്റൊരു ഉദ്യോഗസ്ഥനെ ഏല്‍പ്പിച്ചു. എന്നാല് കേസ് എടുക്കുന്ന കാര്യത്തില് അടക്കം മേല്‍നോട്ടം വഹിച്ചില്ലെന്നും റിപ്പോര്‍ട്ടില് പറയുന്നുണ്ട്.\nകൂത്തുപറമ്പ രക്ഷസാക്ഷിത്വത്തിന് 27 വയസ്\nആര്‍ട്ടിക്കിള് ഷോബിജെപി ഓഫീസ് ആക്രമണ കേസ് പിൻവലിക്കാൻ സർക്കാർ; തടസ ഹർജിയുമായി ബിജെപി\nമൊഫിയ പര്‍വീണ് Mofiya Parvin Suicide Mofiya Parvin News Mofiya Parvin Death Case Mofiya Parvin Death Mofiya Parvin Case\nWeb Title : mofiya parvin's death case will be investigate by crime branch


ഇലക്ട്രിക് സ്‌കൂട്ടറുകള്‍ക്ക് ആകര്‍ഷമായ ഓഫറുകള് പ്രഖ്യാപിച്ച് ജെമോപായ് - Malayalam DriveSpark\nUpdated: Tuesday, October 20, 2020, 15:57 [IST]\nഉത്സവ സീസണില് ആകര്‍ഷകമായ കിഴിവുകളും ആനുകൂല്യങ്ങളും പ്രഖ്യാപിച്ച് നോയിഡ ആസ്ഥാനമായുള്ള ഇലക്ട്രിക് സ്‌കൂട്ടര് നിര്‍മാതാക്കളായ ജെമോപായ്.\nമിസോ, ആസ്ട്രിഡ് ലൈറ്റ്, റൈഡര് മോഡലുകള്‍ക്കാണ് പരിമിതമായ സമയ ഓഫര് പ്രഖ്യാപിച്ചിരിക്കുന്നത്. മോഡലിനെ ആശ്രയിച്ച് ഉത്സവ കിഴിവുകള് 2,000 മുതല് 5,500 രൂപ വരെയാണ്.\nബ്രാന്‍ഡിന്റെ ജനപ്രിയ ആസ്ട്രിഡ് ലൈറ്റ് അധിക ആക്സസറികളും വാഗ്ദാനം ചെയ്യുന്നു. 2020 നവംബര് 20 വരെ നടത്തിയ വാങ്ങലുകള്‍ക്ക് നിലവില് ഓഫര് സാധുവാണ്.\nMOST READ: യമഹ വിനൂറ; എക്കാലത്തെയും മനോഹരമായ സ്‌കൂട്ടര്\nക്യാഷ് ഡിസ്‌കൗണ്ടിനുപുറമെ, ഓരോ ഉപഭോക്താവിനും കമ്പനി 1,000 രൂപ ഡിസ്‌കൗണ്ട് വൗച്ചറും നല്‍കുന്നു, ഇത് CredR റിഡീം ചെയ്യാം. ഉപയോക്താക്കള്‍ക്ക് അവരുടെ പഴയ പെട്രോള് പവര് വാഹനങ്ങള് CredR വില്‍ക്കുമ്പോള് കൂടുതല് മൂല്യം നേടാന് ഇത് സഹായിക്കും.\nഉത്സവ സീസണില് ഇലക്ട്രിക് വാഹനങ്ങളുടെ വില്‍പ്പന വര്‍ദ്ധിപ്പിക്കുകയാണ് ഇലക്ട്രിക് ഇരുചക്രവാഹന നിര്‍മ്മാതാവ് ലക്ഷ്യമിടുന്നത്. ഈ നീക്കം ജെമോപായ് സ്‌കൂട്ടറുകളുടെ ഉടമസ്ഥാവകാശ ചെലവ് കുറയ്ക്കുന്നു, ഇത് യാത്രാമാര്‍ഗ്ഗത്തിന് ഏറ്റവും ചെലവ് കുറഞ്ഞതും പരിസ്ഥിതി സൗഹൃദപരവുമായ തെരഞ്ഞെടുപ്പായി മാറുന്നുവെന്നും റിപ്പോര്‍ട്ടില് പറയുന്നു.\nMOST READ: എൻടോർഖിന്റെ സൂപ്പർ സ്ക്വാഡ് എഡിഷൻ വിപണിയിൽ; വില 77,865 രൂപ\n''ലോക്ക്ഡൗണ് സാഹചര്യത്തില്, ധാരാളം ഉപഭോക്താക്കള് ഒരു വ്യക്തിഗത മൊബിലിറ്റി ഓപ്ഷനിലേക്ക് തിരിഞ്ഞു, അത് താങ്ങാവുന്നതും സുരക്ഷിതവുമാണ്. ഈ സാഹചര്യത്തില് ഒരു ജെമോപായ് സ്‌കൂട്ടര് സ്വന്തമാക്കുന്നത് തടസ്സരഹിതവും പരിപാലനപരവുമായ അനുഭവമാണെന്ന് ഉറപ്പാക്കാന് ഞങ്ങള് ആഗ്രഹിക്കുന്നുവെന്ന് ജെമോപായ് ഇലക്ട്രിക് സഹസ്ഥാപകന് അമിത് രാജ് സിംഗ് പറഞ്ഞു.\nവരാനിരിക്കുന്ന ഉത്സവങ്ങളോടെ, ഒരു ഇലക്ട്രിക് മൊബിലിറ്റി ഓപ്ഷനായി വാങ്ങുന്ന തീരുമാനത്തില് ഞങ്ങളുടെ ഉപഭോക്താക്കളെ പിന്തുണയ്ക്കുന്നതിനുള്ള മികച്ച ഓഫറുകള് പങ്കിടാന് ഞങ്ങള് ആഗ്രഹിക്കുന്നുവെന്നും അദ്ദേഹം പറഞ്ഞു.\nMOST READ: ഇക്കോസ്പോർട്ടിന് പുതിയ ഇൻഫോടെയ്ൻമെന്റ് സിസ്റ്റം ഒരുക്കി ഫോർഡ്\nനിലവില് രാജ്യത്തുടനീളം 60 ഡീലര്‍ഷിപ്പുകളും ഉപഭോക്തൃ ടച്ച് പോയിന്റുകളും കമ്പനിക്ക് ഉണ്ട്. ഉപഭോക്താക്കള്‍ക്ക് ഒന്നിലധികം സര്‍വീസ് ടച്ച്പോയിന്റുകള് നല്‍കാനാണ് കമ്പനി ലക്ഷ്യമിടുന്നതിനാല് എല്ലാ ഡീലര്‍ഷിപ്പുകളും ഒരു സേവന കേന്ദ്രം പ്രവര്‍ത്തിപ്പിക്കാന് നിര്‍ബന്ധിതരായി.\nകൊവിഡ്-19 മഹാമാരി മൂലം നിലവിലുള്ള സുരക്ഷാ ആശങ്കകളോടെ, സാധ്യതയുള്ള ഇവി വാങ്ങുന്നവര്‍ക്ക് മിതമായ നിരക്കില് ഇലക്ട്രിക് സ്‌കൂട്ടറുകള് നല്‍കാനാണ് ജെമോപായ് ലക്ഷ്യമിടുന്നത്. ജെമോപായിയുടെ ഇവി മോഡലുകള്‍ക്കായി ഏത് ഇരുചക്ര വാഹന പെട്രോള് വാഹനങ്ങളും കൈമാറാന് കഴിയുന്ന CredR-മായി പങ്കാളിത്തം കമ്പനി അടുത്തിടെ പ്രഖ്യാപിച്ചിരുന്നു.\nമിസോയില് നിന്ന് ആരംഭിക്കുന്ന മൂന്ന് ഇലക്ട്രിക് സ്‌കൂട്ടര് മോഡലുകള് നിലവില് ജെമോപായ് വില്‍ക്കുന്നു. ഇത് ഒറ്റ ചാര്‍ജില് 70 കിലോമീറ്റര് ദൂരം വാഗ്ദാനം ചെയ്യുന്നു. റൈഡറും ആസ്ട്രിഡ് ലൈറ്റും ഒരേ ബാറ്ററി ചാര്‍ജില് 90 കിലോമീറ്റര് ദൂരമുണ്ട്.\nഎന്നിരുന്നാലും, ഒന്നിലധികം റൈഡിംഗ് മോഡുകള്, സെന്‍ട്രല് ലോക്കിംഗ്, സ്മാര്‍ട്ട്ഫോണിനായി യുഎസ്ബി ചാര്‍ജിംഗ് സ്ലോട്ട് എന്നിവയും മറ്റ് ചില സവിശേഷതകളും ആസ്ട്രിഡ് ലൈറ്റ് വാഗ്ദാനം ചെയ്യുന്നു.\nബ്രാന്‍ഡില് നിന്നുള്ള സിംഗിള് സീറ്റ് വാഹനമാണ് മിസോ. ഇറക്കുമതി ചെയ്യുന്ന ബാറ്ററി ഒഴികെ ഇന്ത്യയിലാണ് മിസോ നിര്‍മ്മിക്കുന്നതെന്ന് കമ്പനി പറയുന്നു. 1,500 mm നീളവും 620 mm വീതിയും 1,060 mm ഉയരവുമാണ് സ്‌കൂട്ടറിന്റെ അളവ്. 45 കിലോഗ്രാം ഭാരവും 120 കിലോഗ്രാം ലോഡിംഗ് ശേഷിയുമുണ്ട് ഈ സിംഗിള് സീറ്റര് ഇലക്ട്രിക് സ്‌കൂട്ടറിന്.\nഇലക്ട്രിക് സ്‌കൂട്ടര് ഓടിക്കുന്നതിന് ഉപഭോക്താക്കള്‍ക്ക് ആര്‍ടിഒ രജിസ്ട്രേഷനോ ഡ്രൈവിംഗ് ലൈസന്‍സോ ആവശ്യമില്ലെന്നും കമ്പനി അറിയിച്ചു. 48 V, 1 kW ഊരി മാറ്റാന് സാധിക്കുന്ന ലിഥിയം അയണ് ബാറ്ററിയാണ് സ്‌കൂട്ടറില് നല്‍കിയിരിക്കുന്നത്.\nഉത്സവ സീസൺ ആഘോഷമാക്കാൻ ഹോണ്ടയുടെ 'സൂപ്പർ 6' ഓഫർ; വാഗ്‌ദാനം 11,000 രൂപ വരെയുള്ള ആനുകൂല്യങ്ങൾ\nകൂടുതല്... #ദീപാവലി 2020 #വാഹന വാര്‍ത്തകള് #diwali 2020 #auto news\nGemopai Electric Scooters Discounts For October 2020. Read in Malayalam.


രാജ്യത്ത് പഴയ വാഹനങ്ങള് പൊളിച്ചുനീക്കാനായി പദ്ധതി വരുന്നു; ലക്ഷ്യം വാഹനനിര്‍മാണം വര്‍ധിപ്പിക്കല് | Business Malayali\nHome News രാജ്യത്ത് പഴയ വാഹനങ്ങള് പൊളിച്ചുനീക്കാനായി പദ്ധതി വരുന്നു; ലക്ഷ്യം വാഹനനിര്‍മാണം വര്‍ധിപ്പിക്കല്\nന്യൂദല്‍ഹി: അഞ്ചു വര്‍ഷത്തിനകം ഇന്ത്യയെ ലോകത്തെ ഏറ്റവും വലിയ വാഹന നിര്‍മാണ ഹബ്ബാക്കി മാറ്റുമെന്ന് കേന്ദ്ര റോഡ് ഗതാഗതം ഹൈവേ വകുപ്പ് മന്ത്രി നിതിന് ഗഡ്കരി. ഇതിന്റെ ആദ്യ പടിയായി ‘വാഹന സ്‌ക്രാപ് നയം’ കേന്ദ്ര സര്‍ക്കാര് നടപ്പാക്കാന് തയ്യാറാണെന്നും അദ്ദേഹം പറഞ്ഞു.\nപുതിയ സ്‌ക്രാപ് നയത്തിലൂടെ പഴയ കാറുകള്, ബസുകള്, ട്രക്കുകള് എന്നിവ പൊളിച്ച് നീക്കും. കാലാവധി കഴിഞ്ഞവയാണ് ഇങ്ങനെ ചെയ്യുക. റീസൈക്കിള് ചെയ്ത് ലഭിക്കുന്ന ആക്രി സാധനങ്ങള് വാഹന വ്യവസായത്തില് പുത്തന് കാറുകള്, ബസുകള്, ലോറികള് ഒക്കെ നിര്‍മ്മിക്കാന് ഉപയോഗിക്കും. ഇതുകൊണ്ട് നിലവിലുള്ളതിനെക്കാള് വാഹന ഉല്‍പാദ ചിലവ് കുറയും.\nവാഹനങ്ങള് പൊളിക്കാനായി റീസൈക്കിള് കേന്ദ്രങ്ങള് തുറമുഖങ്ങളുടെ അരികില് സ്ഥാപിക്കും. ഇതിനായി രാജ്യത്തെ തുറമുഖങ്ങളുടെ ആഴം പതിനെട്ട് മീറ്റര് ആയി കൂട്ടും – പൂനയിലെ എംഐറ്റി എഡിറ്രി സര്‍വ്വകലാശാലയിലെ മീറ്റിംഗില് വീഡിയോ കോണ്‍ഫറന്‍സിങ് വഴി പങ്കെടുക്കവെയാണ് അദ്ദേഹം ഇക്കാര്യങ്ങള് വ്യക്തമാക്കിയത്.\nകേന്ദ്ര റോഡ് ട്രാന്‍സ്‌പോര്‍ട്ട് ഹൈവേ മന്ത്രാലയം 2019 ഒക്ടോബറില് പുറത്തിറങ്ങിയ മാര്‍ഗ്ഗനിര്‍ദ്ദേശങ്ങള് പ്രകാരമാണ് ഈ തീരുമാനം. എന്നാല് ഇനിയും ഏറെ കടമ്പകള് ഇതിനായി കടക്കാനുണ്ടെന്നും അദേഹം പറഞ്ഞു.\ncar scrap inida\nവാഹന സ്‌ക്രാപ് നയം\nPrevious articleകോവിഡാനന്തരം വ്യവസായ കേന്ദ്രമാക്കാനുള്ള ശ്രമം; കേരളത്തിന് ഫിക്കിയുടെ പ്രശംസ\nNext articleകോവിഡ് സൃഷ്ടിച്ച സാമൂഹ്യഅകലം; ചെറുകാറുകള്‍ക്ക് പ്രിയമേറുമെന്ന് കാര് നിര്‍മാതാക്കള്


കാച്ചില് രവീന്ദ്രന്, ടെറസിലെ കൃഷി വിപ്ലവ നായകന് - Abhimukham\nകാച്ചില് രവീന്ദ്രന്, ടെറസിലെ കൃഷി വിപ്ലവ നായകന്\nകാച്ചില് രവീന്ദ്രന് കൃഷി പാഠങ്ങള് പകര്‍ന്നു നല്‍കുന്നു.\nവിഷം തൊടാത്ത മണ്ണും കൃഷിയും കാര്‍ഷികോല്‍പന്നങ്ങളും ഏതൊരു കേരളീയന്റേയും സ്വപ്നമാണ്. ചെറിയ സ്ഥലത്ത് ഭക്ഷ്യ വിളകളും നാണ്യ വിളകളും മികവുറ്റ രീതിയില് വിളയിക്കുന്ന ധാരാളം പേരുണ്ട് നമുക്കു ചുറ്റിലും. എങ്കില് അതില് നിന്നെല്ലാം വ്യത്യസ്തനാണ് ലിംക ബുക്ക് ഓഫ് റെക്കോര്‍ഡ്‌സില് 2011-ല് ഇടം നേടിയ തിരുവനന്തപുരം ജില്ലയിലെ ശ്രീകാര്യം സ്വദേശി ആര്.രവീന്ദ്രന്. ഇരുനൂറ്റി എഴുപത്തിയഞ്ചു കിലോഗ്രാം ഭാരമുള്ള കാച്ചില് ഉത്പാദിപ്പിച്ചതിനാണ് ബഹുമതി നേടിയത്. വീടിനു ചുറ്റുമുള്ള ഒരിഞ്ചു സ്ഥലം പോലും വെറുതേയിടുന്നില്ല അദ്ദേഹം. എന്നുമാത്രമല്ല, വേറിട്ട മട്ടുപ്പാവ് കൃഷിയാണ് നമുക്കിവിടെ കാണാന് കഴിയുക. മഴക്കാലത്ത് കൃഷി ചെയ്യാന് പറ്റില്ല എന്ന് പറയുന്നവര്‍ക്കുള്ള ഉത്തരമാണ് ഇദ്ദേഹം. ഈ കൃഷി വിപ്ലവ നായകന് ആത്മയുടെ കീഴില് നിരവധി ആളുകള്‍ക്ക് സൗജന്യമായി വീട്ടില് വെച്ച് ക്ലാസ്സുകള് എടുക്കുകയും ചെയ്യുന്നുണ്ട്. മഴക്കാലം കൃഷിയെ വളരാന് അനുവദിക്കും എന്ന് ഉറച്ച് വിശ്വസിക്കുന്ന ഇദ്ദേഹം ഏതു കാലാവസ്ഥയിലും നന്നായി കൃഷി ചെയ്യാം എന്നതിന്റെ മറുപടിയാണ് നല്‍കുന്നത്. വളരെ ഭംഗിയാക്കി വെച്ചിരിക്കുന്ന ടെറസും അടുക്കും ചിട്ടയുമുള്ള കൃഷിരീതിയും അദ്ദേഹത്തിനെ തൊണ്ണൂറ്റി ഏഴോളം അവാര്‍ഡുകള്‍ക്ക് അര്‍ഹനാക്കിയിട്ടുണ്ട്. അദ്ദേഹം അലീഷ ഖാനുമായി സംസാരിക്കുന്നു.\nഈ കാച്ചില് രവീന്ദ്രന് എന്ന പേര് എങ്ങനെ ലഭിച്ചു. ഈ പേര് വിളിക്കുമ്പോള് അതില് ബുദ്ധിമുട്ടൊന്നും തോന്നാറില്ലേ?\n(ചിരിച്ചുകൊണ്ട്) ആ വിളി കേള്‍ക്കുമ്പോള് ഭയങ്കര സന്തോഷമാണ് തോന്നാറുള്ളത്. 10 പത്ത് വര്‍ഷം ഗള്‍ഫില് ജോലി ചെയ്ത് തിരികെയെത്തി നാട്ടില് അല്ലറ ചില്ലറ പണികള് ചെയ്ത് നടന്നപ്പോള് ബാറ്ററി രവി എന്നായിരുന്നു നാട്ടുകാര് വിളിച്ച പേര്. എന്നാല് കൃഷി ചെയ്ത് നേടിയ ബഹുമതിയുടെ പേരില് എന്നെ അറിയപ്പെടുമ്പോള് ഞാന് അനുഭവിക്കുന്നത് വലിയ ഒരു ബഹുമാനം ആണ്. ഈ പേരില് എന്നെ നാട്ടില് അന്വേഷിച്ച് വിത്തുകള് വാങ്ങാന് പലരും എത്താറുണ്ട്. സന്തോഷപൂര്‍വം വിത്തുകള് നല്‍കി വിടാറുമുണ്ട്. ഒപ്പം കൃഷി ഉപദേശങ്ങളും.\nചൂടും വെയിലൊക്കെ മാറി മഴയുടെ കുളിരിലാണ് കേരളം. മഴക്കാലത്ത് കൃഷി ചെയ്യുന്നത് വളരെ ബുദ്ധിമുട്ടാണെന്നു പറയുന്നതില് എന്തെങ്കിലും വാസ്തവം ഉണ്ടോ? അനുഭവം എങ്ങനെയാണ്?\nസാധാരണ കേരളീയര് മഴയെ ആശ്രയിച്ചാണ് കൃഷി ചെയ്ത് വരുന്നത്. അതില് നിന്നും മാറ്റം വരുത്തിയ രീതിയിലാണ് ഞാന് ചെയ്ത് വരുന്നത്. ഈ സമയത്ത് കൃഷി ചെയ്യാന് പറ്റില്ല എന്നും പറഞ്ഞു ഒഴിഞ്ഞുനില്‍ക്കേണ്ട കാര്യമില്ല. നല്ല വേനല് സമയത്തും നമുക്ക് ഒന്നും പുതുതായി ചെയ്യാന് പറ്റില്ല. എന്നാല് അതിനുമുന്‍പേ ഇതിനൊക്കെയായുള്ള ഒരുക്കങ്ങള് നമ്മള് നമ്മുടെ കൃഷിയില് ചെയ്ത് വരണം. നമുക്കാവശ്യമുള്ള അറുപത് ശതമാനം ഭക്ഷ്യ ഉത്പാദനത്തിന് കാലാവസ്ഥയെ ആശ്രയിച്ചിരിക്കേണ്ട കാര്യമില്ല എന്നാണ് എന്റെ അഭിപ്രായം.\nകൃഷി പഠനത്തിനായി എത്തിയവര്‍ക്കൊപ്പം കാച്ചില് രവീന്ദ്രന്.\nമഴക്കാലത്ത് ചെയ്യാന് പറ്റാത്ത പച്ചക്കറി കൃഷി എന്ന് പറയുന്നത് പ്രധാനമായും ചീരയാണ്.ഇലപ്പുള്ളി രോഗം വരുന്നതാണ് ഇതിന്റെ കാരണം. ഇനി ബാക്കിയുള്ളതിന്റെ കാര്യമാണെങ്കില് മഴയ്ക്ക് മുന്‍പുള്ള പത്തോ ഇരുപതോ ദിവസത്തിനുള്ളില് വിത്തിട്ട് പാകപ്പെടുത്തി വെക്കുകയാണെങ്കില് മഴ വളരെ നല്ലതാണ്.\nനമ്മള് നേരിടുന്ന ഏറ്റവും വലിയ പ്രശ്‌നങ്ങളില് ഒന്നാണ് കാലം തെറ്റി പെയ്യുന്ന മഴ.അങ്ങനെ എങ്കില് ഈ രീതിയില് വിത്തുകളെ എങ്ങനെ പാകപ്പെടുത്തും?\nകാലവര്‍ഷം അല്ലെങ്കില് പെയ്യാന് പോവുന്ന മഴയെ മുന്‍കൂട്ടി മനസ്സില് കണ്ട് വിത്തിടുക. കൃഷിയെ സ്‌നേഹിച്ചു തുടങ്ങുമ്പോള് ഇതൊക്കെ നമുക്ക് താനേ അറിയാന് പറ്റും. പ്രകൃതി നമുക്കുവേണ്ടി കനിയാന് തുടങ്ങും.അതിനുള്ള ഉത്തരമാണ് എന്റെ കൃഷിയും നിലനില്‍പ്പും. പഴവര്‍ഗം, കിഴങ്ങുകള്, പച്ചക്കറിയൊക്കെ കൃഷി ചെയ്യാന് വളരെ നല്ലതാണ് മഴക്കാലം. നല്ല കാറ്റ് വീശും ഈ സമയങ്ങളില്. കഴിഞ്ഞ ദിവസം കാറ്റില് ആടിയുലയുന്ന നനകിഴങ്ങ് തീര്‍ന്നു എന്നാണ് ഞാന് ഓര്‍ത്തത്. എന്നാല് മഴയ്ക്ക് ശേഷം ഒരു താങ്ങൊക്കെ കൊടുത്തു സ്‌നേഹിച്ചപ്പോള് അത് ഉഷാറായി. അത്രയേ ഉള്ളൂ, എല്ലാം. ഒന്നും ചെയ്യാന് പറ്റില്ല എന്നും പറഞ്ഞു വിഷമിച്ചിരിക്കുന്നത് ശരിയല്ല.\nഈ സമയത്ത് നമുക്ക് ഒരുപാട് മഴവെള്ളം ശേഖരിക്കാം. എന്റെ പുരയിടത്തെ ഒരു തുള്ളി വെള്ളം പോലും ഞാന് പുറത്ത് വിടില്ല. കാലാവസ്ഥ അനുകൂലമോ പ്രതികൂലമോ എന്ന് നോക്കാതെ മനസ്സറിഞ്ഞു ചെയ്യുക. വെള്ളം അധികം ആവശ്യമില്ലാത്ത ചേന, ചേമ്പ് ഒക്കെ വേനല് കാലത്ത് കൂടുതല് കൃഷി ചെയ്യുക. കൃഷിയെ മനസ്സിലാക്കി കഴിഞ്ഞാല് പിന്നെ വേറൊന്നും പേടിക്കാനില്ല. വാഴകളൊക്കെ നന്നായി കായ്ക്കും. മുന്‍കൂട്ടി കാണുക, അറിയുക എന്നതാണ് പ്രധാനം. വാണിജ്യ അടിസ്ഥാനത്തില് ചെയ്യുന്നവര്‍ക്ക് ഇത് പലപ്പോഴും പ്രശ്‌നമാവുമെങ്കിലും അതിനുള്ള പരിഹാരങ്ങള് നേരത്തെ കണ്ടുവെയ്ക്കുക എന്നതാണ് അതിന്റെ ശരിയായ രീതി.\nമഴക്കാല കൃഷി, വേനല്‍ക്കാല കൃഷി എന്നിങ്ങനെയൊന്നും വേര്തിരിവില്ല എന്നാണോ പറഞ്ഞുവരുന്നത്?\nഅങ്ങനെയൊരു വേര്‍തിരിവില്ല.എന്റെ അനുഭവത്തില് ഇതുവരെ അങ്ങനെയൊന്ന് ഉണ്ടായിട്ടുമില്ല. ഉദാഹരണമായി കുംഭ മാസ ചൂടില് കിഴങ്ങുവര്‍ഗങ്ങളായ കാച്ചില്, നനകിഴങ്ങ് ഒക്കെ കൃഷി ചെയ്യാം. എന്തായിരുന്നാലും ശരി എത്ര ചൂടാണെങ്കിലും കുറച്ചെങ്കിലും മഴ പെയ്യാതിരിക്കില്ല. ഒരു പഴഞ്ചൊല്ല് വരെയുണ്ട്, കുംഭത്തില് മഴപെയ്താല് കുപ്പയിലും മാണിക്യം. ആ പെയ്യുന്ന മഴയില് വിത്തുകള് പൊട്ടിയിരിക്കുo. പിന്നെ ഒരു മാസത്തേക്ക് മഴ പെയ്തില്ലെങ്കിലും കുഴപ്പം വരുന്നില്ല.അത് കൂടുതല് ഉപയോഗപ്രദമാണ് ആവുക.\nപച്ചക്കറിയെ സംബന്ധിച്ച് നല്ല മഴ സമയത്ത് വിത്ത് കുഴിച്ചിടാന് പറ്റില്ല. അതുകൊണ്ട് ഇടവപ്പാതി മഴ വരുന്നതിനു മുന്‍പ് മുളപ്പിച്ചു നിര്‍ത്തുക എന്നതാണ് നമ്മള് ചെയ്യേണ്ടത്. ഇതില് നിന്നും നല്ല രീതിയില് എനിക്ക് ആദായം ലഭിക്കുന്നുണ്ട്. ഉദാഹരണത്തിന് ഇഞ്ചി, കസ്തൂരി മഞ്ഞള്, ചീരയൊക്കെ തളിര്‍ത്തിട്ടുണ്ട് ഇവിടെ. ഇതൊക്കെ ഞാന് നേരത്തെ മുന്‍കൂട്ടി ചെയ്തതുകൊണ്ടാണ് ഇത്തരത്തില് ആദായം ലഭിക്കുന്നത്. ഒരുപാട് പേര്‍ക്ക് ഞാന് ഇതൊക്കെ വിതരണം ചെയ്യുന്നുണ്ട്.കാലാവസ്ഥയെ ആശ്രയിക്കാതെയാണ് ഞാന് ഇതൊക്കെ ചെയ്യുന്നത്.\nഇതിനൊക്കെ പുറമേയല്ലേ, നെല്ലും ടെറസ് പരിപാലനവും. മഴക്കാലവും നെല് കൃഷിയും നമുക്കെങ്ങനെ ഒരുമിച്ച് നന്നായി മുന്നോട്ട് കൊണ്ടുപോവാo?\nമഴക്കാലത്ത് ചെയ്യാന് പറ്റുന്ന ഏറ്റവും നല്ല കൃഷിയാണ് നെല്ല്. ഈ സമയമാണ് നെല്ല് ഞാറായി മാറുന്നത്. ചെടിച്ചട്ടിയില് വിത്തായി ഞാന് ഇടാറില്ല. വേറെ പാകിയിട്ട് ഞാറാവുമ്പോളാണ് ഇളക്കി ഞാന് ചെടിച്ചട്ടിയിലേക്ക് മാറ്റുന്നത്. പതിനഞ്ചു ദിവസം കൊണ്ട് ഇത് ചെയ്യാന് പറ്റും. വയലില് ആണെങ്കില് മുപ്പത് ദിവസത്തോളം എടുക്കും.\nരണ്ടാഴ്ചയ്ക്ക് മുന്‍പ് കണ്ട പച്ചപ്പല്ല ഇപ്പൊ ഇവിടെ. അതിലും ഒരുപാട് ഭംഗി ആയിരിക്കുന്നു. മനസിന് ഭയങ്കര ആനന്ദമാണ് ഇതൊക്കെ കാണുമ്പോള്. പാവല്, പടവല്, കത്തിരിക്ക എല്ലാം ചുറ്റും നിന്ന് സ്വാഗതം ചെയ്യുകയാണ്.\nഇടവപാതിയില് വയലില് ഇറങ്ങുന്നതും മഴ നനയുന്നതും ചെളിയില് കളിക്കുന്നതുമൊക്കെ ഓര്‍മയില് വരുന്നു.അങ്ങനത്തെ ഭാഗ്യം കുട്ടികള്‍ക്ക് ഇപ്പൊ കിട്ടുന്നുണ്ട് എന്ന് തോന്നുന്നില്ല. അന്ന് മുതല് ഇന്നുവരെ എന്റെ കൃഷിക്ക് നഷ്ടമില്ല. വിത്തുകള് ഞാന് വില്‍ക്കാറുണ്ട്.\nവിദ്യാര്‍ത്ഥികള് കാര്‍ഷിക സന്ദര്‍ശനത്തിന് എത്തിയപ്പോള്.\nസൗജന്യമായി എടുക്കുന്ന കൃഷി ക്ലാസ്സുകളില് ഏത് മേഖലയിലുള്ള ആളുകളാണ് ധാരാളമായി എത്തുന്നത്?\nഈ മഴക്കാലത്തും കൃഷി ക്ലാസ്സുകള് നടത്തുന്നുണ്ട്.എനിക്ക് തോന്നുന്നത് ക്ലാസ്സുകള് എടുക്കാനും കാണിച്ചു കൊടുക്കാനൊക്കെ പറ്റിയ സമയം ഇതാണെന്ന്. 2016-ല് തുടങ്ങിയ ആത്മയുടെ കീഴിലുള്ള സ്‌കൂളില് പല ജില്ലകളില് നിന്നും ആളുകള് എത്താറുണ്ട്. കുട്ടികള്, ജോലിയില് നിന്നും വിരമിച്ചവര് എന്നിവരാണ് പ്രധാനമായും വരുന്നത്. ആളുകള് കൂടുതല് കൃഷി ചെയ്തു തുടങ്ങിയിരിക്കുന്നു എന്നതാണ് എനിക്ക് പറയാനുള്ളത്. ഒരുപാട് മാറ്റങ്ങള് ഇന്നത്തെ തലമുറയ്ക്ക് വന്ന് തുടങ്ങിയിട്ടുണ്ട്.\nഇവിടെ ക്ലാസ്സില് ഓരോ ബാച്ചിലും ഒത്തിരി ആളുകള് എത്താറുണ്ട്. ആദ്യത്തെ ദിവസം മണ്ണ് തരപ്പെടുത്തുന്നതിനെ കുറിച്ചു പറഞ്ഞു കൊടുക്കും. രാസവള പ്രയോഗങ്ങള് ഇല്ല. ശനിയാഴ്ച തോറും ക്ലാസ്സുകള് എടുത്ത് അവര്‍ക്ക് പരീക്ഷിക്കാനുള്ള സമയം കൊടുക്കും. ഞാന് സ്വയം ഉണ്ടാക്കി എടുത്ത ഹൃദയാമൃതം എന്ന വളമുണ്ട്. അതിന്റെ പ്രാധാന്യം പറഞ്ഞു കൊടുക്കും. ഒപ്പം മനുഷ്യന്റെ മുടി ഉപയോഗിച്ച് വെര്‍മി കമ്പോസ്റ്റ് ഉണ്ടാക്കി. അത് കൂടുതല് ആളുകളിലേക്ക് എത്തിച്ചുകൊണ്ടിരിക്കുകയാണ് ഇപ്പോള്. മൂന്നാമത്തെ ക്ലാസ്സില് വള പ്രയോഗം, പ്രാണികളെ എങ്ങനെ അകറ്റി നിര്‍ത്താം എന്നൊക്കെ പറഞ്ഞു കൊടുക്കും. എല്ലാം സ്വായത്തമാക്കി എന്നെക്കാളും നന്നായി അവരൊക്കെ കൃഷി ചെയ്ത് കാണുമ്പോള് വല്ലാത്ത ആനന്ദമാണ് മനസ്സിന്. ഇപ്പൊ ഏഴു ബാച്ച് കഴിഞ്ഞു. എട്ടാമത്തിന്റെ രജിസ്‌ട്രേഷന് പൂര്‍ത്തി ആയി. സത്യത്തില് കൃഷിയെ കുറിച്ച് പഠിക്കാനും അറിയാനും ഉള്ള ആഗ്രഹം എന്തെന്നില്ലാതെ വര്‍ധിച്ചിട്ടുണ്ട് എല്ലാവര്‍ക്കും.\nകൃഷി വിപ്ലവം നന്നായിട്ട് മുന്നോട്ട് പോവുമ്പോള് സമൂഹത്തിനോട് ഞാന് ചെയ്യേണ്ടത് ചെയ്യുന്നുണ്ട് എന്ന തോന്നല് മനസ്സിന് ഒരുപാട് ശക്തി പകരുന്നുണ്ടെന്നു ഞാന് പറഞ്ഞാല് എത്രത്തോളം സത്യമായിരിക്കും?\nഒരു മനുഷ്യന് ജീവിച്ചിരിക്കുമ്പോള് നാടിനും ലോകത്തിനും എന്തെങ്കിലും ചെയ്യാന് പറ്റുമെങ്കില് ചെയ്യുക എന്നുള്ള ലക്ഷ്യത്തോട് കൂടിയാണ് ഞാന് ഇത്തരത്തില് ചെയ്യുന്നത്. അതില് എനിക്ക് ചെയ്യാന് പറ്റുന്നത് ജൈവ കൃഷിയെ പ്രോത്സാഹിപ്പിക്കുക എന്നതാണ്.ഇനിയുള്ള തലമുറയെങ്കിലും വിഷമില്ലാത്ത ഭക്ഷണം കഴിക്കുകയും ക്യാന്‍സര് പോലുള്ള മാരകമായ രോഗങ്ങള് വരാതെയും ഇരിക്കാന് വേണ്ടിയുള്ള സമ്പ്രദായമാണ് ഞാന് ചെയ്ത് വരുന്നത്. എന്നെ സഹായിക്കാനായി രവീന്ദ്രന് സര് വരാറുണ്ട്. ക്ലാസ്സുകള്‍ക്ക് ഒരിക്കലും ഞാന് പൈസ വാങ്ങാറില്ല. ഏറ്റവും നല്ല സ്‌കൂള് എന്ന ബഹുമതി കിട്ടി എന്ന് മാത്രമല്ല, ഇതിനെ അനുബന്ധിച്ചു പുസ്തകവും ഇറങ്ങിയിട്ടുണ്ട്. എല്ലാം ദൈവ അനുഗ്രഹം എന്നാണ് പറയാന് ആഗ്രഹിക്കുന്നത്. ഒരു ടെന്‍ഷനും ഇല്ലാത്ത ജീവിതമാണ് എനിക്കിവിടെ. മഴയെന്നോ വെയിലൊന്നോ ഇല്ലാതെ നല്ല മനസുമായി കൃഷിയിലേക്ക് ഇറങ്ങാന് തയ്യാറാവണം എന്നാണ് എനിക്ക് പറയാനുള്ളത്. നല്ല മനസിന്റെ ഉടമകളെ പ്രകൃതി കൈവിടില്ല എന്ന ഉറപ്പ് ഞാന് നല്‍കാം.\n“നല്ല സംവിധായകനാകാന് നല്ല അഭിനേതാവാകണം”


അങ്കരാജ്യത്തെ ജിമ്മന്‍മാര്; ശിഷ്യനെ പരിചയപ്പെടുത്തി രമേശ് പിഷാരടി -Ramesh Pisharady postsaphoto with his gym 'disciple'\nRamesh Pisharady Posts A Photo With His Gym Disciple\n"ഞാനും എന്റെ ശിഷ്യനും ജിമ്മില് നിന്ന് പുറത്തിറങ്ങിയപ്പോള് ആരാധകന് പകര്‍ത്തിയ ചിത്രം" എന്ന അടിക്കുറിപ്പോടെയാണ് ചിത്രം ഫെയ്സ്ബുക്കില് പോസ്റ്റ് ചെയ്തിരിക്കുന്നത്.\nJuly 26, 2017 05:18:08 pm\nമിനി സ്ക്രീനുകളില് കൂടാതെ നവമാധ്യമങ്ങളിലും ചിരിയുടെ അമിട്ട് പൊട്ടിക്കുന്നതില് മിടുക്കനാണ് അവതാരകനും നടനുമായ രമേശ് പിഷാരടി. പിഷാരടി പോസ്റ്റ് ചെയ്യുന്ന കുറിപ്പുകളും വീഡിയോയും ഫോട്ടുകളുമൊക്കെ ആരാധകര് ആഘോഷമാക്കാറുമുണ്ട്.\nഇന്ന് പിഷാരടി പോസ്റ്റ് ചെയ്ത മറ്റൊരു ഫോട്ടായാണ് വിഷയം. ഒരു ബോഡി ബില്‍ഡര്‍ക്കൊപ്പം പിഷാരടി പോസ്റ്റ് ചെയ്ത ഫോട്ടോയാണ് വിഷയം. “ഞാനും എന്റെ ശിഷ്യനും ജിമ്മില് നിന്ന് പുറത്തിറങ്ങിയപ്പോള് ആരാധകന് പകര്‍ത്തിയ ചിത്രം” എന്ന അടിക്കുറിപ്പോടെയാണ് ചിത്രം ഫെയ്സ്ബുക്കില് പോസ്റ്റ് ചെയ്തിരിക്കുന്നത്.\nഅടുത്തിടെ പിഷാരടി സുഹൃത്ത് ധർമജൻ ബോൾഗാട്ടിക്ക് ജന്മദിനാശംസകൾ നേരുന്ന വീഡിയോ ഫെയ്സ്ബുക്കിൽ വൈറലായിരുന്നു. കൂടാതെ രമേഷ് പിഷാരടി വാട്ടർ ബൈക്ക് ഓടിക്കുന്ന വീഡിയോയും പ്രചരിച്ചു.\n“എടാ സി.ബി.ഐ എനിക്ക് എനിക്ക് കരയില് മാത്രവല്ലടാ …അങ്ങ് കടലിലും ഉണ്ടെടാ പിടി !!! എന്ന അടിക്കുറിപ്പോടെ പിഷാരടി പോസ്റ്റ് ചെയ്ത വീഡിയോ ആണ് ഫെയ്സ്ബുക്കിൽ അന്ന് വൈറലായത്. ധൂം സ്റ്റൈലിൽ രമേഷ് പിഷാരടി വാട്ടർ ബൈക്ക് ഓടിക്കുന്ന വീഡിയോയ്ക്ക് നിരവധി പേർ കമന്റും ലൈക്കും ചെയ്യുകയും ചെയ്തു. പുതിയ ചിത്രം എവിടെ നിന്ന് പകര്‍ത്തിയതാണെന്ന് വ്യക്തമല്ല.\nTags: Facebook, Ramesh Pisharadi, Viral Photo


കൊവിഡ് എല്ലാം തകിടം മറിച്ചു, സഞ്ചാരികളുടെ പറുദീസയില് എല്ലാം നിശ്ചലം | Ootty Travel| Nilgiri Tourism| Ootty Tourism| Mathrubhumi Yathra\nAug 21, 2020, 11:36 AM IST\nവര്‍ഷത്തില് 30 ലക്ഷത്തില്പരം സഞ്ചാരികളെത്താറുള്ള ഊട്ടിയില് മാര്‍ച്ചുമുതല് കൊവിഡിന്റെ വരവോടെ സാമ്പത്തിക മേഖല താഴ്ചയിലേക്ക് കൂപ്പുകുത്തി.\nസഞ്ചാരികളുടെ പറുദീസയില് എല്ലാം നിശ്ചലമാണ്. ഇനിയൊരു ഉയിര്‍ത്തെഴുന്നേല്പുണ്ടാകുമെന്ന പ്രതീക്ഷയിലാണ് ഊട്ടി വിനോദസഞ്ചാരമേഖല.\nവിനോദസഞ്ചാരികളുടെയും കച്ചവടക്കാരുടെയും സ്വര്‍ഗഭൂമിയായ ഇവിടെ കൊവിഡ് എല്ലാ പ്രതീക്ഷകളും തകിടംമറിച്ചു. വര്‍ഷത്തില് 30 ലക്ഷത്തില്പരം സഞ്ചാരികളെത്താറുള്ള ഊട്ടിയില് മാര്‍ച്ചുമുതല് കൊവിഡിന്റെ വരവോടെ സാമ്പത്തിക മേഖല താഴ്ചയിലേക്ക് കൂപ്പുകുത്തി.\nമലയാളികളാണ് ഏറ്റവും പ്രതിസന്ധിയിലായത്. ഊട്ടി വിനോദസഞ്ചാരമേഖലയെ ആശ്രയിച്ചുകഴിയുന്നവരില് 70 ശതമാനവും മലയാളികളാണ്. ഹോട്ടല്, ലോഡ്ജ്, റിസോര്‍ട്ട്, കോട്ടേജ് തുടങ്ങിയ മേഖലകളില് മുതല്‍മുടക്കിയവരിലേറെയും മലയാളികള്‍തന്നെ. അഞ്ചുമാസമായി ലോഡ്ജുകളും കോട്ടേജുകളും റിസോര്‍ട്ടുകളും അടഞ്ഞുകിടക്കുകയാണ്. ഹോട്ടല് ജൂണ് എട്ടുമുതല് നിയന്ത്രണങ്ങളോടെ പ്രവര്‍ത്തിക്കാന് അനുമതിയുണ്ടെങ്കിലും കച്ചവടമുണ്ടാകാത്തതിനാല് പൂട്ടേണ്ട സ്ഥിതിയാണ്. ഇപ്പോള് ഊട്ടി നഗരത്തില് നാമമാത്രമായ ഹോട്ടലുകള് മാത്രമാണ് തുറക്കുന്നത്.\nഊട്ടിയില് ലോഡ്ജുകളും കോട്ടേജുകളും മാത്രം മൂവായിരത്തിലേറെയുണ്ട്. ആയിരത്തോളം ഹോട്ടലുകളും നിലവിലുണ്ട്.\nഇവയില് 60 ശതമാനവും നടത്തുന്നത് മലയാളികളാണ്. പണം കടമായും വായ്പയായും സ്വരൂപിച്ചാണ് ഇവരിലേറെയും ബിസിനസ് ചെയ്യുന്നത്. ഈ തുക തിരിച്ചടയ്ക്കാന് പറ്റാതെ പലരും സ്ഥാപനങ്ങള് കൈയൊഴിയാന് തുടങ്ങി.\nടൂറിസ്റ്റ് ഗൈഡുകളും നിരാശരാണ്\nഊട്ടിയിലെത്തുന്ന സഞ്ചാരികള്‍ക്ക് തുണയും മാര്‍ഗദര്‍ശികളുമായ ടൂറിസ്റ്റ് ഗൈഡുകളുടെയും നില പരിതാപകരമാണ്. അറുപതോളം പേരാണ് ഊട്ടിയില് ഗൈഡുകളായുള്ളത്. അഞ്ചുമാസമായി യാതൊരു വരുമാനവുമില്ലാതെ പട്ടിണിയിയെ അഭിമുഖീകരിക്കുകയാണ് ഇവരില് പലരും.\nടിബറ്റന് ജനതയും പ്രതിസന്ധിയില്\nചൈനയെ പേടിച്ച് ഉപജീവനത്തിനായി ഇന്ത്യയിലേക്ക് ചേക്കേറിയ ടിബറ്റുകാരില് ഒരുവിഭാഗം ഊട്ടിയിലുമുണ്ട്. ഇവര്‍ക്ക് ഊട്ടി സസ്യോദ്യാനത്തിനരികില് ഒരു മാര്‍ക്കറ്റും തയ്യാറാക്കി നല്‍കിയിട്ടുണ്ട്. തുണികളും വസ്ത്രങ്ങളുമാണ് വില്പന. ഇവരുടെയും ആശ്രയം വിനോദസഞ്ചാരികളാണ്. വിനോദസഞ്ചാരകേന്ദ്രങ്ങള് മാര്‍ച്ചില് അടച്ചതോടെ ഇവരുടെ കടകളും അനിശ്ചിതമായി പൂട്ടി.\nകൊവിഡ് എല്ലാം തകര്‍ത്തു\nഊട്ടി വിനോദസഞ്ചാര മേഖല ലക്ഷ്യംവെച്ച് പ്രവര്‍ത്തിക്കുന്നവര്‍ക്ക് ഇരുട്ടടിയായി. എല്ലാം മാറിവരുമെന്ന പ്രതീക്ഷയിലാണ്.\n-എ.വി. ഗണേഷ്, ഊട്ടി ഹോട്ടല് അസോസിയേഷന് ഭാരവാഹി\nനാട്ടിലും പോകാനാവാത്ത സ്ഥിതി\nഅഞ്ചുമാസമായി തൊഴിലും വരുമാനവും ഇല്ലാതെ ദിവസങ്ങള് തള്ളിനീക്കുകയാണ്. നാട്ടിലും പോകാനാവാത്ത സ്ഥിതിയാണ്.\n-നിജില് കുമാര്, റെസ്റ്റോറന്റ് മാനേജര്, തലശ്ശേരി സ്വദേശി\nമാര്‍ച്ചില് ലോക്ഡൗണ് തുടങ്ങിയെങ്കിലും ഇത്രയ്ക്ക് പ്രതിസന്ധി ഉണ്ടാകുമെന്ന് കരുതിയില്ല. തൊഴില് നഷ്ടമായി. വരുമാനം ഒന്നുമില്ല. എന്തുചെയ്യണമെന്ന് അറിയില്ല.\n-വിപിന്, ഹോട്ടല് ജീവനക്കാരന്\nകൊവിഡ് ഊട്ടി വിനോദസഞ്ചാരമേഖലയെ തകര്‍ക്കുകയായിരുന്നു. എല്ലാം കൈവിട്ടുപോയി. സഞ്ചാരികള് വന്നാല് മാത്രമേ ഊട്ടിക്ക് ഉണര്‍വ് ഉണ്ടാവുകയുള്ളൂ. ഇനി വ്യാപാരം ഒന്നുമുതല് തുടങ്ങണം.\n- കെ. വിജയന്, ഊട്ടി സസ്യോദ്യാനത്തിനടുത്ത് സൂപ്പര് മാര്‍ക്കറ്റ് ഉടമ\nContent Highlights: Ootty Travel, Nilgiri Tourism, Ootty Tourism, Mathrubhumi Yathra


'സഹോദരി ഭര്‍ത്താവിന്റെ വീട്ടില് പോയി വന്ന ശേഷം കൂടുതല് മര്‍ദിച്ചു; മാതാപിതാക്കളുടെ മുന്നിലിട്ടും തല്ലി'; വിസ്മയ ജീവിച്ചത് സഹിച്ചെന്ന് സുഹൃത്ത് 'സഹോദരി ഭര്‍ത്താവിന്റെ വീട്ടില് പോയി വന്ന ശേഷം കൂടുതല് മര്‍ദിച്ചു; മാതാപിതാക്കളുടെ മുന്നിലിട്ടും തല്ലി'; വിസ്മയ ജീവിച്ചത് സഹിച്ചെന്ന് സുഹൃത്ത്\nവിസ്മയ നേരിട്ടത് കടുത്ത മാനസിക പീഡനമെന്ന് സുഹൃത്ത് അശ്വതി. മാതാപിതാക്കളുടെ മുന്നിലിട്ട് കിരണ് വിസ്മയയെ മര്‍ദിച്ചിരുന്നതായി അശ്വതി പറഞ്ഞു. സഹോദരി ഭര്‍ത്താവിന്റെ വീട്ടില് പോയി വന്ന ശേഷം കിരണ് കൂടുതല് മര്‍ദിച്ചിരുന്നതായി വിസ്മയ പറഞ്ഞിട്ടുണ്ട്. കിരണിന് ഉണ്ടായിരുന്ന ചെറിയ ഇഷ്ടം പോലും ഇല്ലാതാക്കുന്ന രീതിയിലായിരുന്നു അളിയന്റെ ഇടപെടലെന്നും വിസ്മയ പറഞ്ഞതായി സുഹൃത്ത് ട്വന്റിഫോറിനോട് പറഞ്ഞു.\nമരിക്കുന്നതിന് തലേ ദിവസം അവളെ വിളിച്ചിരുന്നു. പരീക്ഷയ്ക്ക് പോകുമ്പോള് തന്നെ വിളിക്കണമെന്നാണ് പറഞ്ഞത്. പരീക്ഷയുടെ ആവശ്യത്തിനായി അവള് മുന്‍പ് തന്റെ വീട്ടില് വന്നു നിന്നിട്ടുണ്ട്. കിരണിന്റെ ഭാഗത്തു നിന്നുണ്ടായ പീഡനത്തെ കുറിച്ച് അന്ന് വിസ്മയ പറഞ്ഞിട്ടുണ്ട്. മറ്റുള്ളവര് എന്ത് വിചാരിക്കുമെന്ന് കരുതി അവള് എല്ലാം സഹിക്കുകയായിരുന്നു. താന് സന്തോഷത്തിലാണെന്ന് മറ്റുള്ളവരെ ധരിപ്പിക്കാന് ശ്രമിച്ചു. വിസ്മയ ആത്മഹത്യ ചെയ്യുമെന്ന് കരുതുന്നില്ലെന്നും അശ്വതി പറഞ്ഞു.\nവിസ്മയയ്ക്ക് കിരണിനെ ജീവനായിരുന്നു. എന്നാല് കിരണിന് ആ ആത്മാര്‍ത്ഥത ഉണ്ടായിരുന്നതായി തോന്നിയിട്ടില്ല. മെയ് 31 ന് അവരുടെ വിവാഹ വാര്‍ഷികമായിരുന്നു. ആശംസകള് അറിയിക്കാന് വിളിക്കട്ടെ എന്ന് ചോദിച്ചപ്പോള് വേണ്ടെന്നായിരുന്നു അവളുടെ മറുപടി. വിളിച്ചാല് പ്രശ്‌നമാകുമെന്ന് പറഞ്ഞു. ഓര്‍ക്കാന് ആഗ്രഹിക്കാത്ത ദിവസമാണിതെന്നും ഇങ്ങനെയൊക്കെ ജീവിച്ച് തീര്‍ന്നാല് മതിയെന്നും അവള് പറഞ്ഞുവെന്നും അശ്വതി ഓര്‍ത്തെടുത്തു.\nകിരണ് മദ്യപിച്ചിരുന്നതായി വിസ്മയ പറഞ്ഞിട്ടില്ല. എന്നാല് അയാള് മദ്യപിക്കുമെന്നാണ് അറിഞ്ഞത്. മുന്‍പ് മദ്യപിച്ചാണ് കിരണ് വിസ്മയയുടെ വീട്ടില് കൊണ്ടുപോയി വിട്ടത്. ചേട്ടന്റെ മുന്നിലിട്ട് അവളെ അടിച്ചു. ഇക്കാര്യങ്ങളെല്ലാം വിസ്മയ തന്നോട് പറഞ്ഞിട്ടുണ്ടെന്നും അശ്വതി വ്യക്തമാക്കി.\nStory Highlights: vismaya, kiran s kumar, kollam woman death\nRead more on: kiran kumar s | vismaya\nവിസ്മയ കേസില് സ്‌പെഷ്യല് പ്രോസിക്യൂട്ടറെ നിയമിക്കണമെന്ന് കുടുംബം\nവിസ്മയ കേസ്; എഫ്‌ഐആര് റദ്ദാക്കണമെന്ന കിരണിന്റെ ഹര്‍ജി ഇന്ന് പരിഗണിക്കും\nവിസ്മയ കേസ് ; എഫ്ഐആർ റദ്ദാക്കണമെന്ന് ആവശ്യപ്പെട്ട് കിരൺകുമാർ ഹൈക്കോടതിയിൽ\nവിസ്മയ കേസില് പ്രതി കിരണ് കുമാറിന്റെ ജാമ്യാപേക്ഷ തള്ളി\nവിസ്മയ കേസ് : കിരണിന്റെ വീട്ടിൽ ഡമ്മി പരിശോധന; മരണദിവസം നടന്ന സംഭവങ്ങൾ പുനരാവിഷ്‌കരിച്ചു


IPL: RCB- KKR match live updates - Malayalam MyKhel\n» ഐപിഎല്: റസ്സല് ഷോയില് തകര്‍ന്ന് ബാംഗ്ലൂര്, തുടര്‍ച്ചയായ അഞ്ചാം തോല്‍വി\nUpdated: Friday, April 5, 2019, 23:56 [IST]\nബംഗളൂരു: ഐപിഎല്ലില് വിരാട് കോലിയുടെ റോയല് ചാലഞ്ചേഴ്‌സ് ബാംഗ്ലൂരിന്റെ കഷ്ടകാലം തീരുന്നില്ല. സീസണിലെ തുടര്‍ച്ചയായ അഞ്ചാമത്തെ മല്‍സരത്തിലും ആര്‍സിബിക്കു തോല്‍വി നേരിട്ടു. ഇത്തവണ കൊല്‍ക്കത്ത നൈറ്റ്‌റൈഡേഴ്‌സാണ് കോലിക്കൂട്ടത്തിന്റെ അന്തകരായത്. ആദ്യം ബാറ്റ് ചെയ്ത ശേഷം മൂന്നു വിക്കറ്റിന് 205 റണ്‍സെന്ന കൂറ്റന് സ്‌കോര് നേടിയപ്പോള് ആര്‍സിബി ആദ്യ ജയം സ്വപ്‌നം കണ്ടിരുന്നു. എന്നാല് വിന്‍ഡീസ് ഓള്‍റൗണ്ടര് ആന്ദ്രെ റസ്സലിന്റെ സംഹാര താണ്ഡവം ആര്‍സിബിയുടെ കഥ കഴിച്ചു. 13 പന്തില് ഏഴു സിക്‌സറുകളും ഒരു ബൗണ്ടറിയുമടക്കം പുറത്താവാതെ 48 റണ്‍സാണ് റസ്സല് വാരിക്കൂട്ടിയത്. 19.1 ഓവറില് അഞ്ചു വിക്കറ്റ് നഷ്ടത്തില് കെകെആര് ലക്ഷ്യം മറികടന്നു.\nടിം സോത്തിയെറിഞ്ഞ 19ാം ഓവറില് 29 റണ്‍സ് റസ്സല് വാരിക്കൂട്ടി. നാലു പടുകൂറ്റന് സിക്‌സറുകളും ഒരു ബൗണ്ടറിയുമടക്കമായിരുന്നു ഇത്. അവസാന നാലോവറില് 71 റണ്‍സ് കെകെആര് അടിച്ചെടുത്തു. 17ാം ഓവര് വരെ ആര്‍സിബി വിജയപ്രതീക്ഷയിലായിരുന്നു. എന്നാല് 18ാം ഓവരില് 23ഉം തൊട്ടടുത്ത ഓവറില് 29ഉം റണ്‍സ് കെകെആര് അടിച്ചുകൂട്ടിയതോടെ ജയം ആര്‍സിബിയില് നിന്നും വഴുതിപ്പോയി. റസ്സലിനെക്കൂടാതെ ക്രിസ് ലിന് (43), നിതീഷ് റാണ (33), റോബിന് ഉത്തപ്പ (33) എന്നിവരും കെകെആര് നിരയില് ഭേദപ്പെട്ട പ്രകടനം നടത്തി.\nനേരത്തേ ടോസ് നഷ്ടപ്പെട്ട് ആദ്യം ബാറ്റിങിന് അയക്കപ്പെട്ട ആര്‍സിബി നായകന് വിരാട് കോലിയുടെയും (84) എബി ഡിവില്ലിയേഴ്‌സിന്റെയും (63) തകര്‍പ്പന് ഇന്നിങ്‌സുകളാണ് ആര്‍സിബിയെ ശക്തമായ നിലയിലെത്തിച്ചത്. വെറും 49 പന്തിലാണ് ഒമ്പത് ബൗണ്ടറികലും രണ്ടു സിക്‌സറുമടക്കം കോലി 84 റണ്‍സ് വാരിക്കൂട്ടിയതെങ്കില് 32 പന്തില് അഞ്ചു ബൗണ്ടറികളും നാലു സിക്‌സറും എബിഡി പറത്തി. പാര്‍ഥീവ് പട്ടേലാണ് (25) പുറത്തായ മറ്റൊരു ബാറ്റ്‌സ്മാന്. അവസാന ഓവറുകളില് തകര്‍ത്തടിച്ച മാര്‍ക്കസ് സ്‌റ്റോയ്ണിസാണ് 28 (13 പന്ത്,3ബൗണ്ടറി, 1 സിക്‌സര്) ആര്‍സിബിയുടെ സ്‌കോര് 200 കടത്തിയത്. രണ്ടാം വിക്കറ്റില് കോലി-എബിഡി സഖ്യം ചേര്‍ന്നെടുത്ത 108 റണ്‍സാണ് ആര്‍സിബിയുടെ ഇന്നിങ്‌സിന് അടിത്തറയിട്ടത്.\nടോസിനു ശേഷം കെകെആര് നായകന് ദിനേഷ് കാര്‍ത്തിക് ബൗളിങ് തിരഞ്ഞെടുക്കുകയായിരുന്നു. കഴിഞ്ഞ മല്‍സരത്തില് പുറത്തിരിക്കേണ്ടി വന്ന വിന്‍ഡീസ് താരം സുനില് നരെയ്ന് ഈ കളിയില് കെകെആറിന്റെ പ്ലെയിങ് ഇലവനില് തിരിച്ചെത്തി. അതേസമയം, ആര്‍സിബി ടീമിലും ചില മാറ്റങ്ങളുണ്ടായിരുന്നു. ഷിംറോണ് ഹെറ്റ്‌മെയര്‍ക്കു പകരം ടിം സോത്തിയും ഉമേഷ് യാദവിനു പകരം പവന് നേഗിയും ടീമിലെത്തി.\nRead more about: ipl 2019 ipl kkr rcb kolkata knight riders royal challengers bangalore ഐപിഎല് 2019 ഐപിഎല് കെകെആര് ആര്‍സിബി കൊല്‍ക്കത്ത നൈറ്റ്‌റൈഡേഴ്‌സ് റോയല് ചാലഞ്ചേഴ്‌സ് ബാംഗ്ലൂര്\nStory first published: Friday, April 5, 2019, 19:47 [IST]


ഗുജറാത്തിൽ ഒത്തുതീർപ്പ്, നിതിൻ പട്ടേൽ ഉപമുഖ്യമന്ത്രിയായി ചുതമലയേറ്റു; ധനകാര്യവകുപ്പ് ലഭിച്ചേക്കും -Gujarat Deputy CM Nitin Patel assumes office, likely to get Finance Ministry\nഗുജറാത്ത് ഉപമുഖ്യമന്ത്രി നിതിൻ പട്ടേൽ ഫൊട്ടോ: എക്‌സ്‌പ്രസ്സ് , ജാവേദ് രാജ\nഅമിത് ഷാ നേരിട്ട് വിളിച്ചു ആവശ്യം അംഗീകരിച്ചതായി അറിയിച്ചു. തൻ്റെ അഭിമാനം ഉയർത്തി പിടിക്കുന്ന നടപടിയെന്ന് നിതിൻ പട്ടേൽ\nവകുപ്പ് വിഭജനവുമായി ബന്ധപ്പെട്ട് ഇടഞ്ഞു നിന്ന ഗുജറാത്ത് ഉപ പ്രധാനമന്ത്രി നിതിൻ പട്ടേൽ ഓഫീസിലെത്തി ചാർജെടുത്തു. ബി ജെ പി ദേശീയ പ്രസിഡന്റ് അമിത് ഷായുമായി നടത്തിയ അനുരഞ്ജന ചർച്ചയെ തുടർന്നാണ് മഞ്ഞുരുകിയത് . നിതിൻ പട്ടേൽ ആവശ്യപ്പെട്ട വകുപ്പുകൾ അദ്ദഹത്തിനു നൽകിയാണ് പ്രശനം ഒത്തുതീർപ്പാക്കിയത് . തൻ്റെ അഭിമാനത്തിനും ആദരവിനും കോട്ടം തട്ടാതെയുള്ളതീരുമാനം വേണമെന്ന ആവശ്യം അംഗീകരിച്ചതിനു നേതൃത്വത്തോടുള്ള കൃതജ്ഞത അറിയിച്ചുകൊണ്ടാണ് ഉപമുഖ്യമന്ത്രി എന്ന നിലയിലുള്ള ജോലികളിലേക്ക് കടക്കുന്നതെന്നു നിതിൻ പട്ടേൽ പറഞ്ഞു.\nഅദ്ദേഹത്തിനനുവദിച്ച വകുപ്പുകളുമായി ബന്ധപ്പെട്ടുള്ള കത്ത് മുഖ്യമന്ത്രി വിജയ് രൂപാണി ഗവർണ്ണർ ഒ പി കോഹ്‌ലിക്ക് കൈമാറും. അതിനു ശേഷമായിരിക്കും വകുപ്പുകൾ ഔദ്യോഗികമായി പ്രഖ്യാപിക്കുക .\nഇപ്പോൾ സൗരഭ് പട്ടേൽ കൈകാര്യം ചെയ്യുന്ന ധനകാര്യ വകുപ്പ് നിതിൻ പട്ടേലിന് ലഭിക്കുമെന്നാണ് സൂചന.\nആരോഗ്യം,കുടുംബക്ഷേമം, മെഡിക്കൽ എഡ്യൂക്കേഷൻ,റോഡ്, കെട്ടിടം, നർമദാ,കല്പസർ ആൻഡ് പട്നഗർ യോജന എന്നീ വകുപ്പുകളാണ് അദ്ദേഹത്തിന് ആദ്യം നല്കപ്പെട്ടിരുന്നത്. വകുപ്പുകളിൽ അതൃപ്തി അറിയിച്ച നിതിൻ പട്ടേൽ ഓഫീസിലെത്താതെ ഇടഞ്ഞു നിൽക്കുകയായിരുന്നു.\n“രാവിലെ ബി ജെ പി ദേശീയ അധ്യക്ഷൻ അമിത് വിളിച് തന്റെ ആവശ്യം അംഗീകരിച്ചിരിക്കുന്നു എന്നും ഇന്ന് ചാർജെടുക്കണമെന്നും ആവശ്യപ്പെടുകയായിരുന്നു “- അഹമ്മദാബാദിൽ തന്റെ വസതിയിൽ വിളിച്ചു ചേർത്ത വാർത്താസമ്മേളനത്തിൽ നിതിൻ പട്ടേൽ അറിയിച്ചു.”പാർട്ടിയുടെ ഈ തീരുമാനം അറിയിച്ചുള്ള കത്ത് മുഖ്യമന്ത്രി വിജയ് രൂപാണി ഗവർണർക്ക് കൈമാറും “,അദ്ദേഹം പറഞ്ഞു.\nവാർത്താസമ്മേളനം കഴിഞ്ഞ ഉടനെ അദ്ദേഹം ഉപമുഖ്യമന്ത്രിയുടെ ഓഫീസിലേക്ക് തിരിച്ചു. ” താൻ പാർട്ടി നേതൃത്വത്തോട് പ്രത്യേക വകുപ്പ് വേണെമെന്ന് ആവശ്യപ്പെട്ടിട്ടില്ല. കഴിഞ്ഞ സർക്കാർ തന്നെ ധനകാര്യം,നഗരവികസനം എന്നീ വകുപ്പുകളായിരുന്നു ഏല്പിച്ചത്. തനിക്ക് ആദരവും,ബഹുമാനവും തരുമ്പോൾ അതിനനുസരിച്ച ഉത്തരവാദിത്തവും കാണിക്കും എന്ന് നിതിൻ പട്ടേൽ പാർട്ടി നേതൃത്വത്തോട് പറഞ്ഞിരുന്നു.തന്റെ ആവശ്യം അംഗീകരിച്ചതിന് പാർട്ടിയോട് അദ്ദേഹം നന്ദി പറഞ്ഞു..\nപാർട്ടി വിട്ടു കോൺഗ്രസിൽ ചേരാൻ പോകുന്നതായുള്ള അഭ്യൂഹത്തോട് അദ്ദേഹം ഇങ്ങിനെ പ്രതീകരിച്ചു. “തൻ്റെ പ്രശനം രാഷ്ട്രീയ പ്രേരിതമാണെന്ന് കോൺഗ്രസ് കരുതുന്നു. ബി ജെ പി സർക്കാരിനെ മറിച്ചിട്ട് സർക്കാർ രൂപീകരിക്കാമെന്ന് കോൺഗ്രെസ്സ് വ്യാമോഹിക്കുന്നു . എന്നാൽ പട്ടേലുമാർ പ്രക്ഷോഭം നയിച്ചപ്പോൾ പോലും താൻ ബി ജെ പി സർക്കാരിന്റെ ഒപ്പം നിന്നകാര്യം കോൺഗ്രസ്സ് മറന്നു പോകുന്നു “, അദ്ദേഹം ചൂണ്ടിക്കാട്ടി. താനൊരു ബി ജെ പി പ്രവർത്തകനാണെന്നും അങ്ങിനെ തന്നെ ആയിരിക്കുമെന്നും നിതിൻ പട്ടേൽ അറിയിച്ചു. ജനസംഘ് ഉള്ള കാലത്തുപോലും താൻ പാർട്ടി പ്രവർത്തകനായിരുന്നു എന്നും അദ്ദേഹം കൂട്ടിച്ചേർത്തു.\nTags: Amit Shah, BJP, Gujarat\n‘മറക്കാനാവാത്ത ഈ രാവിന് നന്ദി’; സച്ചിനോട് യുവരാജ് സിങ്


emalayalee.com - ചടുലചലനങ്ങളിലൂടെ ഓണത്തെ സമൃദ്ധമാക്കി മഞ്ജു വാര്യര്\nചടുലചലനങ്ങളിലൂടെ ഓണത്തെ സമൃദ്ധമാക്കി മഞ്ജു വാര്യര്\n(അനില് കെ പെണ്ണുക്കര)\nചടുല ചലനങ്ങളിലൂടെ ഓണത്തെ സമൃദ്ധമാക്കി മഞ്ജു വാര്യര്. കേരള സര്‍ക്കാരിന്റെ ടൂറിസം വാരാഘോഷങ്ങളുടെ ഭാഗമായി സംഘടിപ്പിച്ച കലാപരിപാടികള്‍ക്ക് തുടക്കമായത് മഞ്ജു വാര്യരുടെ കുച്ചുപ്പുടിയോടെയാണ് . നിശാഗന്ധി ഓഡിറ്റോറിയത്തില് നടന്ന പരിപാടിയിലേക്ക് തിരുവനന്തപുരത്തെ കലാപ്രേമികള് ഒഴുകിയെത്തി.\nഉടലിന്റെ കവിതയാണ് നൃത്തം എന്ന് ഒരിക്കല് കൂടി മഞ്ജു വാര്യര് തെളിയിച്ചു. ജീവിതത്തിന്റെ പ്രതിസന്ധിയില് കൂടി കടന്നു പോകുമ്പോള് നൃത്തവും അഭിനയവും മഞ്ജുവിന് വലിയ ആശ്വാസമാകുന്നു എന്ന് വേണം കരുതാന് .\nമഞ്ജുവാര്യര് മലയാളിക്ക് ആരാണെന്നു തെളിയിക്കുന്നതായിരുന്നു നിശാഗന്ധിയില് നടന്ന കുച്ചുപ്പിടി സന്ധ്യ. ഒരേ സങ്കേതങ്ങള്‍കൊണ്ട് ആവിഷ്‌കരിക്കപ്പെടുമ്പോഴും തന്റെ തന്മയത്വം അനന്യമായി അടയാളപ്പെടുത്തുന്ന നര്‍ത്തകികളെയാണ് കാലം ഓര്‍ത്തുവയ്ക്കുക. തന്റെ ഉടല് വേഗങ്ങള് കൊണ്ട് കൊത്തിയ അനുപമമായ നൃത്ത ശില്‍പ്പങ്ങളിലൂടെയാവും പിന്നിട്ട അരങ്ങ് മഞ്ജു വാര്യര് എന്ന നര്‍ത്തകിയെയും ഓര്‍ക്കുക.\nവികാരാവിഷ്‌കരണത്തിനും ആശയ സംവേദനത്തിനും വേണ്ടി നടത്തുന്ന കേവലമായ അംഗചലനങ്ങളല്ല മഞ്ജുവിന് നൃത്തം. മറിച്ച്, ജീവിതം തന്നെയാണ്. തന്റെ ഉള്ള് ഇത്രയും തീവ്രമായി ആവിഷ്‌കരിക്കാന് നൃത്തം പോലെ മറ്റൊരു മാധ്യമത്തിനും ശേഷിയില്ലെന്ന ഉറപ്പാണ ഇപ്പോഴും പ്രണയത്തോടെയും അര്‍പ്പണബോധത്തോടെയും അരങ്ങിലെത്താന് മഞ്ജുവിനെ പ്രേരിപ്പിക്കുന്നത്.\nഅരങ്ങിനെ തന്റെ മനസ്സിന്റെ പ്രകാശനസ്ഥലം കൂടിയായാണ് ഈ നര്‍ത്തകി കാണുന്നത്. പ്രണയവും വിരഹവും വിഷാദവും വിദ്വേഷവും ക്രോധവുമൊക്കെ ഞൊടിയിടയില് മിന്നിമറയുന്ന മുഖം. ഗഹനമായ ആശയങ്ങളെ ലളിതമായി ആവിഷ്‌കരിക്കാനാണ് ഈ നര്‍ത്തകി എപ്പോഴും ശ്രമിക്കാറുള്ളത്. പദങ്ങളില് ബന്ധിതമാക്കപ്പെട്ട പാത്രങ്ങളുടെ വികാര വിചാരങ്ങളെ അംഗോപാംഗചലന വിന്യാസത്തിന്റെ സൌന്ദര്യം കൊണ്ടും ഭാവാവിഷ്‌കാരത്തിന്റെ ഗരിമ കൊണ്ടും മനോധര്‍മത്തിന്റെ സാധ്യതകളുപയോഗിച്ച് ആഴത്തില് അനുഭവിപ്പിക്കാനുള്ള ശേഷിയാണ് നൃത്തമണ്ഡപത്തില് മഞ്ജുവിനെ ഇത്രമാത്രം സ്വീകാര്യയാക്കിയത്.\nഓരോ നൃത്തശില്‍പ്പവും അരങ്ങില് താന് തേടുന്ന പൂര്‍ണതയിലേക്കുള്ള ചുവടുകളാണ്. അതുകൊണ്ടുതന്നെ നൃത്തത്തിലുള്ള ഓരോ ചുവടും സ്വപ്നത്തിലേക്കുള്ള ചുവടുകളും കൂടിയാണ്.\nനൃത്തവേദിയില് ഭക്തിയുടെ ഭാവമുദ്രകള് വിരിയിച്ച് മഞ്ജുവാര്യര് നടന വിസ്മയമായി. ചുവടുകളിലും ചലനങ്ങളിലും പകരം വയ്ക്കാനില്ലാത്ത മുദ്രകള് തീര്‍ത്താണ് മഞ്ജുവിന്റെ കുച്ചുപ്പുടി നിശാഗന്ധിവേദിയെ ജ്വലിപ്പിച്ചത്. നിറഞ്ഞസദസ്സിനെ സാക്ഷിയാക്കി ഗണേശ സ്തുതിയോടെയാണ് മഞ്ജു തുടങ്ങിയത്. 'ആനന്ദനടനം ആടും വിനായകര്' എന്ന മധുരൈ ആര് മുരളീധരന്റെ രചനയ്‌ക്കൊപ്പമുള്ള നര്‍ത്തന മികവ് വിഘ്‌നേശ്വര വര്‍ണനകളുടെ വിസ്മയലോകങ്ങളിലേക്ക് ആസ്വാദകരെ നയിച്ചു. ഗൗളരാഗത്തില് ആദിതാളത്തിലുള്ള ആദ്യ ഇനം അവസാനിക്കുമ്പോള് സദസ്സ് കരഘോഷത്തോടെ മഞ്ജുവിന് പ്രശംസയേകി.\nതന്റെ ഏറ്റവും പ്രിയപ്പെട്ട ഇനങ്ങളിലേക്കാണ് പിന്നീട് മലയാളത്തിന്റെ പ്രിയതാരം ചുവടുവച്ചത്. കൃഷ്ണഭക്തിയുടെ വൃന്ദാവനങ്ങളിലേക്കുള്ള യാത്രയായിരുന്നു അത്. പതിനെട്ടാം നൂറ്റാണ്ടിലെ വാഗേയകാരന് ഊത്തുക്കാട് വെങ്കടസുബ്ബയ്യരുടെ 'അതി നിരുപമ സുന്ദരാകര..' എന്നുതുടങ്ങുന്ന കൃതിയില് കൃഷ്ണരൂപം വിരിഞ്ഞു.\nപന്തുവരാളി രാഗത്തില് ആദിതാളത്തിലുള്ള ഇതില് സത്യഭാമയുടെയും രുഗ്മിണിയുടെയും കൃഷ്ണന്റെയും നാരദന്റെയും വിവിധ നിമിഷങ്ങളാണ് വര്‍ണിക്കുന്നത്. ഭാവങ്ങളുടെ അതിവേഗമുള്ള കൂടുമാറ്റം കൊണ്ട് മഞ്ജു സദസ്സിനെ അതിശയിപ്പിച്ചു. അതില് നിന്ന് വീണ്ടും കൃഷ്ണലീലകളിലേക്ക് മടങ്ങാന് മഞ്ജുവിന് അധികനേരം വേണ്ടിവന്നില്ല. മൂന്നാമത്തെ ഇനം ജയദേവ കവിയുടെ വിഖ്യാതമായ അഷ്ടപദിയായിരുന്നു. വിരഹിണി രാധയുടെ വിഹ്വലതകളിലേക്ക് മഞ്ജു അനായാസം പടര്‍ന്നുകയറി.\nഅതിലോല ചലനങ്ങളുടെ നിര്‍മലതയില് നിന്ന് ശൈവഭക്തിയുടെ തീക്ഷ്ണതയിലേക്കുള്ള പകര്‍ന്നാട്ടമായിരുന്നു അടുത്ത ഇനം. 'ആനന്ദനടനം ആടുവര് തില്ലൈ' എന്ന കീര്‍ത്തനം നടരാജന്റെ സര്‍വം മറന്നുള്ള നര്‍ത്തനത്തെയാണ് കാണികളിലെത്തിച്ചത്. പൂര്‍വികല്യാണി രാഗത്തിലും രൂപക താളത്തിലുമായി നീലകണ്ഠശിവന് ചിട്ടപ്പെടുത്തിയ ഈ കൃതി ചടുലതയുടെ സംഭ്രമനിമിഷങ്ങളില് പൂര്‍ണമായി.\nതില്ലാനയായിരുന്നു അവസാന ഇനം. മുരുകഭഗവാന്റെ പിറന്നാള് ആഘോഷത്തിന്റെ ആരവങ്ങളാണ് ഖാമാസ് രാഗത്തിലും ആദിതാളത്തിലും ലാല്‍ഗുഡി എസ്. ജയരാമന് ചിട്ടപ്പെട്ടപ്പെടുത്തിയ കൃതിയിലുണ്ടായിരുന്നത്. രണ്ടുമണിക്കൂറോളം സൂര്യനൃത്തവേദിയെ സമ്മോഹനമാക്കിയ പരിപാടി അതിന്റെ എല്ലാവിധ ആവേശത്തോടെയും പെയ്തു തോരുകയായിരുന്നു അതില്.\nഗീത പത്മകുമാര് ആയിരുന്നു കോറിയോഗ്രഫിയും നട്ടുവാങ്കവും. ബ്രിജേഷ് കൃഷ്ണ (വോക്കല്)സുരേഷ് നമ്പൂതിരി (വയലിന്) കലാമണ്ഡലം ചാരുദത്ത ്(മൃദംഗം), മുരളീകൃഷ്ണ (വീണ), വിവേക് ഷേണായി (പുല്ലാങ്കുഴല്) എന്നിവരായിരുന്നു പിന്നണിയില്.


മദ്യനയം അട്ടിമറിച്ചാല് ശക്തമായ പ്രക്ഷോഭം; സര്‍ക്കാരിന് മുന്നറിയിപ്പുമായി മുസ്ലീം ലീഗ് | Muhimmath\nHome » Kannur , Kasaragod , Kerala , Malappuram » മദ്യനയം അട്ടിമറിച്ചാല് ശക്തമായ പ്രക്ഷോഭം; സര്‍ക്കാരിന് മുന്നറിയിപ്പുമായി മുസ്ലീം ലീഗ്\nമദ്യനയം അട്ടിമറിച്ചാല് ശക്തമായ പ്രക്ഷോഭം; സര്‍ക്കാരിന് മുന്നറിയിപ്പുമായി മുസ്ലീം ലീഗ്\nWritten By Muhimmath News on Monday, 22 August 2016 | 11:57\nകോഴിക്കോട്: സംസ്ഥാനത്ത് ഇടതു സര്‍ക്കാര് മദ്യം ഒഴുക്കാന് ശ്രമിച്ചാല് കര്‍ശനമായി തടയാനുള്ള നീക്കവുമായി മുസ്ലീംലീഗ്. മദ്യനിരോധനം അട്ടിമറിച്ചാല് ശക്തമായ പ്രക്ഷോഭം സംഘടിപ്പിക്കാനുള്ള തീരുമാനം വ്യക്തമാക്കി മുസ്ലീംലീഗ് പ്രമേയം അവതരിപ്പിച്ചു. സര്‍ക്കാര് മദ്യനയം അട്ടിമറിക്കാന് അണിയറ നീക്കം നടത്തുകയാണെന്നാണ് പ്രമേയത്തിലെ ആരോപണം.\nമദ്യനിരോധനം അട്ടിമറിച്ചാല് സമാന മനസ്‌ക്കരുമായി ചേര്‍ന്ന് പ്രക്ഷോഭം നടത്തും. ദളിത് ന്യൂനപക്ഷങ്ങള്‍ക്ക് നേരെ രാജ്യത്ത് നടക്കുന്ന അക്രമങ്ങളില് പ്രതിഷേധിച്ച് ജനകീയ സദസ്സ് നടത്താനും തീരുമാനമായിട്ടുണ്ട്. രാജ്യത്ത് ഉടനീളമായി നടക്കുന്ന ദളിത് പീഡനങ്ങളില് ആശങ്ക രേഖപ്പെടുത്തിയ ലീഗ് ഇതിലൂടെ രാഷ്ട്രീയ മുതലെടുപ്പിനുള്ള ശ്രമമാണ് ബിജെപി നടത്തുന്നതെന്നും ആരോപിച്ചു.\nമുസഌംലീഗ് ജനറല് കൗണ്‍സിലില് അവതരിപ്പിച്ച പ്രമേയം ലീഗ് ജനറല് കൗണ്‍സില് അംഗീകരിച്ചു. വിനാശകരമായ സര്‍ക്കാര് നീക്കത്തിനെതിരേ പ്രതിരോധം തീര്‍ക്കേണ്ട കാര്യമുണ്ടെന്നും പ്രമേയത്തില് പറയുന്നുണ്ട്. നാദാപുരത്ത് യൂത്ത്‌ലീഗ് പ്രവര്‍ത്തകന് കൊല്ലപ്പെട്ട കേസില് പ്രതികളെ പിടികൂടാത്തതിന് എതിരേ പ്രക്ഷോഭം സംഘടിപ്പിക്കാന് ഉള്ള നീക്കത്തിനും ജനറല് കൗണ്‍സില് അംഗീകാരം നല്‍കിയിട്ടുണ്ട്.


'എന്റെ എല്ലാം എല്ലാം. പങ്കാളി, ജീവിതസഹചാരി, റൊമാന്റിക് ഡേറ്റ്, പ്ലേ മേറ്റ് അങ്ങനെ എല്ലാമാണ് നീ… പ്രണയത്തിലാണെന്ന് വെളിപ്പെടുത്തി താരം | CinemaTalkies\n‘എന്റെ എല്ലാം എല്ലാം. പങ്കാളി, ജീവിതസഹചാരി, റൊമാന്റിക് ഡേറ്റ്, പ്ലേ മേറ്റ് അങ്ങനെ എല്ലാമാണ് നീ… പ്രണയത്തിലാണെന്ന് വെളിപ്പെടുത്തി താരം\n‘മൊഡാതി’ എന്ന തെലുങ്ക് ചിത്രത്തിലൂടെയാണ് അഭിനയരംഗത്തേക്ക് ചുവടെടുത്ത് വച്ച താരമാണ് പൂനം ബജ്‌വ. തെലുങ്ക്, കന്നഡ ചിത്രങ്ങളില് തിളങ്ങിയ താരം സേവല് എന്ന സിനിമയിലൂടെ തമിഴിലും എത്തുകയുണ്ടായി. 2011-ല് ചൈന ടൗണ് എന്ന സിനിമയിലൂടെയാണ് മലയാളത്തില് കടന്നത്. ഇപ്പോളിതാ\nതാരം പ്രണയത്തിലാണെന്ന് വെള്ളിപ്പെടുത്തിയിരിക്കുകയാണ് പൂനം ബജ്‌വ. സുനീല് റെഡ്ഡി ആണ് പൂനത്തിന്റെ കാമുകന്. സുനീലിന്റെ ജന്മദിനത്തില് അദ്ദേഹത്തിനൊപ്പമുള്ള ചിത്രങ്ങള് പങ്കുവെച്ചാണ് ഇക്കാര്യം പൂനം പ്രേക്ഷകരെ അറിയിച്ചിരിക്കുന്നത്. തന്റെ എല്ലാമെല്ലാമാണ് സുനീല് എന്ന ഹൃദ്യമായ കുറിപ്പും പൂനം ചിത്രങ്ങള്‍ക്കൊപ്പം ആരാധകർക്ക് മുന്നിൽ പങ്കുവച്ചിട്ടുണ്ട്.\n”ജന്മദിനാശംസകള് സുനീല്..എന്റെ എല്ലാം എല്ലാം. പങ്കാളി, ജീവിതസഹചാരി, റൊമാന്റിക് ഡേറ്റ്, പ്ലേ മേറ്റ് അങ്ങനെ എല്ലാമാണ് നീ. നിന്റെ ജീവിതത്തില് എല്ലാ സന്തോഷങ്ങളും ഉണ്ടാകട്ടെ…വാക്കുകള്‍ക്ക് പറയാന് കഴിയാത്തതിലും കൂടുതല് ഞാന് നിന്നെ സ്‌നേഹിക്കുന്നു..” എന്നാണ് പൂനം കുറിച്ചിരിക്കുന്നത്.\nവിവാദങ്ങള്‍ക്കൊടുവില് ‘ലക്ഷ്മി ബോംബി’ന്‍റെ പേര് മാറ്റി


സംസ്ഥാനത്ത് കോവിഡ് നിയന്ത്രണങ്ങള് കര്‍ശനമാക്കാന് സര്‍ക്കാര് തീരുമാനം - Janayugom Online\nJanuary 27, 2021, 7:45 pm\nസംസ്ഥാനത്ത് കോവിഡ് നിയന്ത്രണങ്ങള് കര്‍ശനമാക്കാന് സര്‍ക്കാര് തീരുമാനം\nസംസ്ഥാനത്ത് കോവിഡ് കേസുകള് കൂടുന്നതിനെ തുടര്‍ന്ന് നിയന്ത്രണങ്ങള് കര്‍ശനമാക്കാൻ തീരുമാനം. നിയന്ത്രണങ്ങളിലെ ഇളവ് രോഗ വ്യാപനത്തിന് കാരണമായിയെന്ന വിലയിരുത്തലിന്റെ അടിസ്ഥാനത്തിലാണ് തീരുമാനം. മുഖ്യമന്ത്രി പിണറായി വിജയന്റെ നേതൃത്വത്തില് ചേര്‍ന്ന കോവിഡ് അവലോകന യോഗത്തിലാണ് നിയന്ത്രണങ്ങള് കര്‍ശനമാക്കാൻ തീരുമാനിച്ചത്.\nപൊതുപരിപാടികള് സംഘടിപ്പിക്കുമ്പോള് കോവിഡ് മാനദണ്ഡങ്ങള് കൃത്യമായി പാലിക്കണം. ശാരീരിക അകലവും മാസ്കും നിര്‍ബന്ധമാക്കും. കോവിഡ് മാനദണ്ഡങ്ങള് കൃത്യമായി പാലിക്കുന്നുണ്ടോ എന്ന് നിരീക്ഷിക്കുന്നതിനായി പൊലീസിനെ നിയോഗിക്കും. കണ്ടെയ്മെന്റ് സോണുകളില് നിയന്ത്രണങ്ങള് കൂടുതല് കടുപ്പിക്കും.വിവാഹ ചടങ്ങുകളിലും മാനദണ്ഡങ്ങള് കര്‍ശനമായി പാലിക്കണം.വിവാഹത്തിന് ഒരു കാരണവശാലും നൂറിലധികം പേര് ഒത്തുകൂടാൻ പാടില്ല. ഫെബ്രുവരി പകുതിയോടെ രോഗവ്യാപനം കാര്യമായി കുറയ്ക്കാനാണ് സര്‍ക്കാര് ശ്രമിക്കുന്നത്.\n56 ശതമാനം പേര്‍ക്ക് രോഗം ബാധിക്കുന്നത് വീടുകള്‍ക്ക് അകത്തുനിന്നു തന്നെയാണെന്നാണ് തിരുവനന്തപുരം മെഡിക്കല് കോളേജിലെ കമ്മ്യൂണിറ്റി മെഡിസിന് വിഭാഗം നടത്തിയ പഠനം വ്യക്തമാക്കുന്നത്. രോഗവുമായി പുറത്തു നിന്നു വരുന്നവരാണ് വീട്ടില് കഴിയുന്നവര്‍ക്ക് രോഗം നല്‍കുന്നത്. 20 ശതമാനം പേര്‍ക്ക് രോഗം പകരുന്നത് മാര്‍ക്കറ്റുകള്, ഷോപ്പിംഗ് മാളുകള്, റസ്റ്റോറണ്ടുകള് എന്നിവിടങ്ങളില് നിന്നും യോഗസ്ഥലങ്ങളില് നിന്നുമാണ്. തൊഴിലിടങ്ങളില് നിന്ന് രോഗം പടരുന്നത് 20 ശതമാനത്തോളം പേര്‍ക്കാണ്. രോഗബാധിതരാകുന്ന 65 ശതമാനം പേരും സാമൂഹിക അകലം പാലിക്കാത്തവരാണ്. 45 ശതമാനം മാസ്‌ക്ക് ധരിക്കാത്തവര്. രോഗലക്ഷണമൊന്നുമില്ലാത്തവരില് നിന്ന് 30 ശതമാനത്തോളം പേര്‍ക്ക് രോഗം പകരുന്നുണ്ട്. കുട്ടികളില്5ശതമാനം പേര്‍ക്ക് വിദ്യാലയങ്ങളില് നിന്ന് രോഗം പകരുന്നു. എന്നാല് 47 ശതമാനം കുട്ടികള്‍ക്കും രോഗം പകരുന്നത് വീടുകളില് നിന്നു തന്നെയാണ്.\nകോവിഡ് ടെസ്റ്റുകളുടെ എണ്ണം പ്രതിദിനം ഒരു ലക്ഷമായി വര്‍ധിപ്പിക്കണമെന്ന് മുഖ്യമന്ത്രി നിര്‍ദേശിച്ചു. ഇതില് 75 ശതമാനം ആര്‍ടിപിസിആര് പരിശോധനയായിരിക്കണം. അതിഥി തൊഴിലാളികള് താമസിക്കുന്ന ക്യാമ്പുകള്, കശുവണ്ടി ഫാക്ടറി പോലെ തൊഴിലാളികള് ഒന്നിച്ചിരുന്ന് ജോലി ചെയ്യുന്ന കേന്ദ്രങ്ങള്, വയോജന കേന്ദ്രങ്ങള് എന്നിവിടങ്ങളില് എല്ലാവരേയും ടെസ്റ്റ് ചെയ്യണമെന്നും യോഗം നിര്‍ദേശിച്ചു.തദ്ദേശസ്വയംഭരണ സ്ഥാപനങ്ങളില് പുതിയ ഭാരവാഹികള് ചുമതലയേറ്റ സാഹചര്യത്തില് കോവിഡ് പ്രതിരോധത്തിനുള്ള വാര്‍ഡുതല സമിതികള് വാര്‍ഡ് അംഗത്തിന്റെ നേതൃത്വത്തില് പുനഃസംഘടിപ്പിക്കണം.\nENGLISH SUMMARY: govt decide to tighten covid restrictions in kerala\nkerala restrictions covid tighten\nയുഡിഎഫിന് രാഷ്ട്രീയ ദിശാ ദാരിദ്ര്യം: എ വിജയരാഘവൻ\nഓക്സ്ഫോഡ് നിഘണ്ടുവിൽ ഇടംനേടി ഈ ഇന്ത്യൻ ഇംഗ്ലീഷ് വാക്കുകൾ!\nകോട്ടൂര് ആനപുനരധിവാസ കേന്ദ്രത്തില് പ്രവേശനം തുടങ്ങി


ഇടതുമുന്നണിയിൽ സീറ്റ് വിഭജന ചർച്ചകർ ആയിട്ടില്ല വിവാദം വേണ്ടെന്ന് മന്ത്രി എം എം മണി | Malayali Manasu\nHome Kerala ഇടതുമുന്നണിയിൽ സീറ്റ് വിഭജന ചർച്ചകർ ആയിട്ടില്ല വിവാദം വേണ്ടെന്ന് മന്ത്രി എം എം മണി\nഇടതുമുന്നണിയിൽ സീറ്റ് വിഭജന ചർച്ചകർ ആയിട്ടില്ല വിവാദം വേണ്ടെന്ന് മന്ത്രി എം എം മണി\nഇടതു മുന്നണിയിലെ സീറ്റ് വിഭജനവുമായി ബന്ധപ്പെട്ട് വിവാദങ്ങള് ഉണ്ടാക്കേണ്ടെന്ന് മന്ത്രി എം.എം.മണി. സീറ്റ് ചര്‍ച്ചകള് ഇതുവരെ നടന്നിട്ടില്ല. മാണി സി.കാപ്പനെ ഉന്നമിട്ടാണ് വിമര്‍ശനം. അനാവശ്യ വിവാദങ്ങള് ഉണ്ടാക്കേണ്ട. ആരെയും ഒഴിവാക്കണമെന്നും ആഗ്രഹിക്കുന്നില്ല. പ്രശ്നങ്ങള്‍ക്ക് ഉചിതമായ പരിഹാരം കാണാനുള്ള കഴിവ് നേതൃത്വത്തിനുണ്ടെന്നും മന്ത്രി പറഞ്ഞു. ഉമ്മന്‍ചാണ്ടിയും കൂട്ടരും ഇടതുമുന്നണിയെ നോക്കി അപഹസിക്കുകയാണ്.\nകെഎം മാണി സമൃതി സംഗമം സമാപന സമ്മേളനം എം.എം.മണി ഉദ്ഘാടനം ചെയ്ത പരിപാടിയില് നിന്നാണ് മാണി സി.കാപ്പന് വിട്ടുനിന്നത്. ഈ സാഹചര്യത്തിലാണ് മന്ത്രിയുടെ പരോക്ഷ വിമര്‍ശനം.\nPrevious articleരമേശ് ചെന്നിത്തല നയിക്കുന്ന ഐശ്വര്യ കേരള യാത്ര തുടങ്ങുന്നു.\nNext articleനേമം ബി ജെപിയുടെ ഉരുക്കു കോട്ട : ഉമ്മൻ ചാണ്ടിയെ നേമത്ത് മത്സരിക്കാൻ വെല്ലു വിളിച്ചവിളിച് കെ സുരേന്ദ്രൻ


'കോട്ടയം കുഞ്ഞച്ചന്' രണ്ടാം ഭാഗം; വെളിപ്പെടുത്തലുമായി സംവിധായകന് മിഥുന് മാനുവല് തോമസ്..! » NEWS 22\nJun 27, 2022 8:17 PM\nHome/Breaking News/‘കോട്ടയം കുഞ്ഞച്ചന്’ രണ്ടാം ഭാഗം; വെളിപ്പെടുത്തലുമായി സംവിധായകന് മിഥുന് മാനുവല് തോമസ്..!\nNEWS22 EDITOR Jan 22, 2020\tBreaking News, Latest News, Movies Comments Off on ‘കോട്ടയം കുഞ്ഞച്ചന്’ രണ്ടാം ഭാഗം; വെളിപ്പെടുത്തലുമായി സംവിധായകന് മിഥുന് മാനുവല് തോമസ്..! 475 Views\nമെഗാസ്റ്റാര് മമ്മൂട്ടി തകര്‍ത്ത് അഭിനയിച്ച കോട്ടയം കുഞ്ഞച്ചന്റെ രണ്ടാം ഭാഗത്തിനായി ഏറെ ആകാംക്ഷയോടെയാണ് ആരാധകര് ഒന്നടങ്കം കാത്തിരുന്നത്.\nഎന്നാല് ആരാധകരെ നിരാശയിലാക്കി ചിത്രത്തിന് രണ്ടാം ഭാഗം ഉണ്ടാകില്ലെന്ന് അറിയിച്ചിരിക്കുകയാണ് സംവിധായകന് മിഥുന് മാനുവല് തോമസ്.\nകോട്ടയം കുഞ്ഞച്ചന് രണ്ടാം ഭാഗമൊരുക്കുമെന്ന് ‘ആട് 2’ എന്ന ചിത്രത്തിന്റെ വിജയാഘോഷ വേളയിലാണ് സംവിധായകന് മിഥുന് പ്രഖ്യാപിച്ചിരുന്നത്. ഫ്രൈഡേ ഫിലിം ഹൗസിന്റെ ബാനറില് വിജയ് ബാബു ചിത്രം നിര്‍മ്മിക്കുമെന്നം അറിയിച്ചിരുന്നു.\nഎന്നാല് കോട്ടയം കുഞ്ഞച്ചന് വേണ്ടി പലതവണ തിരക്കഥ പുതുക്കിപണിതിട്ടും തൃപ്തികരമായ നിലയില് എത്താത്തതിനെ തുടര്‍ന്നാണ് ചിത്രം ഉപേക്ഷിക്കുന്നതെന്നാണ് സംവിധായകന് മിഥുന് മാനുവല് ഇപ്പോള് പറഞ്ഞിരിക്കുന്നത്.\nവര്‍ഷങ്ങള്‍ക്ക് മുമ്പ് അവതരിപ്പിക്കപ്പെട്ടതും പ്രേക്ഷകര് ഇപ്പോഴും ഇഷ്ടത്തോടെ കാണുകയും ചെയ്യുന്ന ഒരു കഥാപാത്രത്തെ യോജിക്കുന്ന തരത്തില് പുനരവതരിപ്പിക്കാനാകില്ലെന്ന് വ്യക്തമായതോടെയാണ് ചിത്രം വേണ്ടെന്നുവെക്കാന് താന് തീരുമാനിച്ചതെന്നും മിഥുന് വ്യക്തമാക്കി.\n1990 ല് ടിഎസ് സുരേഷ് ബാബു സംവിധാനം ചെയ്ത കോട്ടയം കുഞ്ഞച്ചന് മമ്മൂട്ടിയുടെ കരിയറിലെ തന്നെ ഹിറ്റ് ചിത്രങ്ങളില് ഒന്നായിരുന്നു.\nTags Kottayam Kunjachan kottayam kunjachan2Mammootty Midhun Manual Thomas News22\nPrevious ചാമ്ബ്യന്മാര് ഇന്നിറങ്ങും : എതിരാളി ഒഡീഷ എഫ്സി..!\nNext കൊച്ചിയില് യുവതി ഫ്ലാറ്റില് നിന്നും വീണ് മരിച്ച നിലയില്; വീണത് ഫ്ലാറ്റിന്റെ പത്താം നിലയില്‍നിന്ന്..\nകര്‍ഷക സമരത്തിനിടെ അറസ്റ്റ് ചെയ്തവരെ വിട്ടയക്കണം; ഉപരോധം തുടരുന്നു…\nഅനുമതി കിട്ടിയിട്ടും നിരത്തിലറങ്ങാനാകാതെ സ്വകാര്യ ബസ്സുകള്; നിലവിലെ നിര്‍ദ്ദേശങ്ങള് പ്രായോഗികമല്ലെന്ന് ബസ്സുടമകള്…\nസ്‌കൂളുകള് ഉച്ചവരെ മാത്രം ; മൂന്ന് ദിവസം ഒരു വിഭാഗം വിദ്യാര്‍ത്ഥികള്‍ക്ക് ക്ലാസ്; അടുത്ത ദിവസങ്ങളില് മറ്റ് കുട്ടികള്‍ക്കും; സ്‌കൂള് തുറക്കലില് പരമാവധി കരുതലിന് തീരുമാനം…


കുറുമാന്റെ കഥകള്: അയ്യര് ദ ചീപ് - ഭാഗം - 1\nPosted by കുറുമാന് at 11:17 PM\nഒരു തുടരന് എഴുതി പരിചയമില്ല, താത്പര്യവുമില്ല, പക്ഷെ ജോലി തിരക്കിനിടയില് എന്തു ചെയ്യാന്? എഴുതിയതത്രയും ഒരൊന്നാം ഭാഗമായി പോസ്റ്റ് ചെയ്യുന്നു.\nതമാശകള് കാര്യമായി പ്രതീക്ഷിക്കരുത്. രണ്ടാം ഭാഗം സമയം ലഭിക്കുന്നതിന്നനുസരിച്ച് പോസ്റ്റ് ചെയ്യുന്നതായിരിക്കും.\n18/7/06 11:26 PM\nഇതാണോ തമാശയില്ലെന്നു പറഞ്ഞതു്? തമാശയില്ലെന്നു വിചാരിച്ചു് ഓഫീസ്‌മുറിയുടെ വാതിലടയ്ക്കാതെ ഇതു വായിച്ച എന്നെ പറഞ്ഞാല് മതി...\nസുഖകരമായ ബ്ലോഗ് ജീവിതത്തിന് വിട്ടുവീഴ്ചകള് വളരെ വളരെ അനിവാര്യമാണ് കുറുജീ.......\n18/7/06 11:41 PM\nപതിവുപോലെ രസകരം തന്നെ.\nഅടുത്ത ഭാഗം, അധികം വച്ച് താമസിപ്പിക്കേണ്ട.\n19/7/06 7:47 AM\nഅയ്യരുടെ ആഗമനം അതിഗംഭീരം..\nമഞ്ഞസഞ്ചിയില് പൂഴ്ത്തിയ കയ്യുമായെത്തുന്ന സുന്ദരനല്ലാത്ത സുന്ദരയ്യരുടെ കൂടുതല്\n19/7/06 7:50 AM\nകുറുമാനേ, കൊള്ളാം.. :)\n19/7/06 8:00 AM\nഅടൂത്ത ഭാഗത്തിനായി കാത്തിരിക്കുന്നു...\n19/7/06 8:53 AM\nകുറുജി: തമാശയില്ലെന്നാരാ പറഞ്ഞേ.. ആ അയ്യര് ബ്രീഫിങ്ങ് ഉഗ്രന് ! കൈകൊടുത്തത് അത്യുഗ്രന് !\nപിന്നെ പട്ടരില് പൊട്ടനില്ല എന്നല്ല ഞങ്ങളുടെ നാട്ടില് പറയുക !\nപട്ടരില്‍പൊട്ടനൊക്കെയുണ്ട്.. പക്ഷേ ആ പൊട്ടനാ നമ്മുടെ ജില്ലാ കലക്റ്റര് ! ;)\n19/7/06 9:20 AM\nവര്‍ണ്ണനകള് അപാ‍രം. കണ്ടപോലായി, അടുത്തത് വേഗം...\n19/7/06 9:21 AM\nകുറുമാനെ കഥ തുടരനായതിനാല് കമെന്റും ഒന്നാം ഭാഗം.\nപേരും ആളും തമ്മിലുള്ള കൊണ്ട്രാഡിക്ഷന്‍സിനെ പറ്റി പണ്ടൊരു ഡിബേറ്റ് ബ്ലോഗില് നടന്നിരുന്നു. വീണ്ടും ഇതാ സുന്ദരം അയ്യരെന്ന സുന്ദരന് അയ്യേ!!!!.\nപേരും ആളും തമ്മില് ഒരു സാമ്യവും സാധാരണ ഉണ്ടാകില്ല.\nഅങ്ങിനെയാണെങ്കില് ത്രേതാ യുഗത്തിലെ രാമചന്ദ്രനും കലിയുഗത്തിലെ രാമചന്ദ്രനും ഒരു പോലെ ഇരുന്നേനെ.\nഎന്നാല് കലിയുഗത്തിലെ രാമചന്ദ്രന് രോമചന്ദ്രനായി മാറി.\nഅതായതു തലയില് നിന്നും രോമം കൊഴിഞ്ഞു ചന്ദ്രമണ്ടലമായിരിക്കുന്നു.\nസൂര്യപ്രകാശത്തെ പ്രതിഫലിപ്പിച്ചു ഭൂമണ്ടലത്തില് പ്രകാശം ചൊരിയുന്നു. തലക്കുള്ളിലും വെളിയിലും നീലവെളിച്ചവും ചൂടും പ്രസരിപ്പിക്കുന്നു.\nഗന്ധര്‍വനും പേരുമായി ഈ സാംഗത്യം മാത്രമെ ഉള്ളു ഇപ്പോള്.\nഎന്തായലും പതിവു ഹാസ്യതിന്റെ ഗ്രാഫ് ഒട്ടും താഴ്‌നിട്ടില്ല പുതിയ മേമ്പോടികള് ഉണ്ടു താനും .. "eg.പ്ലാച്ചി കോള ക്യാനുകള് ഒന്നിനു പകരം രണ്ടും മൂന്നും"\nബാക്കി കമന്റ് രണ്ടാം ഭാവത്തില് അല്ല ഭാഗത്തില്.\n19/7/06 9:35 AM\nഎന്നാലും പെണ്‍പ്രജകളെ ഇത്രയും ഒരുക്കി എന്ന് പറഞ്ഞ സ്ഥിതിയ്ക്ക് അയ്യരുടെ മുന്‍പില്‍പ്പെട്ട് തിളക്കം പോകാതിരിക്കാന് ആണ്‍പ്രജകള് എന്തൊക്കെ ചെയ്തു എന്നും കൂടെ പറയണമായിരുന്നു.\n19/7/06 9:43 AM\n‘പറക്കുംതളികയിലെ’ സുന്ദരാന്നുള്ള വിളി ഓര്‍മ്മവരുന്നു ;) ബാക്കിയെപ്പോഴാ എഴുതുന്നതു്?\n19/7/06 10:04 AM\nകലക്കി കുറൂജീ..എനിക്ക് ചിരിക്കാന് ഇത്രയും തമാശ ധാരാളം!! :-))\nഅടുത്ത ഭാഗം വേഗം പോരട്ടെ!\nഅയ്യര് ദ ചീപ് വായിച്ച്, തമാശകണ്ടെത്തി കമന്റിട്ട എല്ലാവര്‍ക്കും എന്റെ നന്ദി രേഖപെടുത്തികൊള്ളുന്നു.\nഉമേഷ്ജീ : നന്ദി. ഓഫീസ് മുറിയുടെ വാതിലടക്കാന് മാത്രമുള്ള രസതന്തുക്കള് ഇതിലുണ്ടോ മാഷെ?\nസങ്കുചിതന് : നന്ദി. അതു തന്നെ, തുടരനെങ്കില് തുടരന്.....എഴുത്ത് നിര്‍ത്താന് വയ്യാ..അഡിക്ഷനായി പോയി......ബ്ലോഗും, ബൂലോകരും ഇല്ലാതെ എന്തു ജീവിതം?\nവിശാലോ : താങ്ക്സ്. അടുത്ത ഭാഗം ഇന്ത വാരം തന്നെ റിലീസ് പണ്ണിടലാം\nഇത്തിരിവെട്ടമേ : നന്ദി\nആദിത്യോ : നന്ദി.....ഇതിലും തമാശ കണ്ടെത്തിയതിന്നു വളരെ നന്ദി\nസ്വാരത്ഥന് : നന്ദി. ഉടന് തരുന്നതാണ് (അടുത്ത ഭാഗം)\nഇടിവാളെ : നന്ദി. ചൊല്ലില് മാത്രം പട്ടരില് പൊട്ടനില്ല, പക്ഷെ യഥാര്‍ത്ഥത്തില്, പട്ടരില് മിക്കവരും പൊട്ടന്മാരല്ലെങ്കിലും, ആനെന്ന് നടിക്കുന്നവരാണ്\nഅ ദമനകന് : നന്ദി\nഗന്ദര്‍വ്വരെ : നന്ദി. അടുത്ത കമന്റിനായി ഉടന് ഒരുങ്ങികൊള്ളുക\nസൂ : വളരെ കാലം കൂടിയാണല്ലോ, എന്റെ ബ്ലോഗിലേക്ക് വന്നത്. സ്വാഗതം, നന്ദി, നമസ്കാരം. ആണ്‍പ്രജകള് എല്ലാം ചുള്ളന്മാരല്ലെ (മാത‘ക സൌന്ദര്യം!!)\nപെരിങ്ങോടാ : നന്ദി. അടുത്ത റിലീസ് വെള്ളി/ശനി\nഅരവിന്ദോ : നന്ദി. അതു ശരി, സെയിം പിച്ച്. എനിക്കും ചിരിക്കാന് പ്രത്യേകിച്ച് തമാശയൊന്നും കിട്ടേണ്ട. ആരെങ്കിലും എന്നെ തല്ലിയാല് പോലും ഞാന് ചിരിക്കും. മറ്റുള്ളവര്‍ക്ക് തല്ലു കൊള്ളുന്നത് കാണുമ്പോള് പൊട്ടി പൊട്ടി ചിരിക്കുകയും ചെയ്യും.\n19/7/06 12:53 PM\nകുറുമാന്‍ജീ ! (ഇനി എല്ലാ ബ്ലോഗങളേയും , ബഹു വചനം,ജീ ചേര്‍ത്തെ വിളിക്ക്കുന്ന് തീരുമാനിച്ചിരിക്കയാണു- സൂ എങിനെ പ്രതികരിക്കുമെന്നു അറിയില്ല )\nഞന് ഓഫിസില് ഇന്നു അര മണിക്കൂര് നേരത്തെ എത്തി.ബൂലോകം തുറന്നു നോക്കിയപ്പൊള് ദെ കിടക്കുന്നു . കുറുമാ‍ഞിയുടെ അയ്യര് ദെ ഗ്രെറ്റ്,ഏന്നാല് ഇതു വായിച്ചിട്ടു ഐശ്യ്ര്യമായി ദിവസം തുടങാം എന്ന് കരുതി.\nഅയ്യരുടെ വിവരണങളിലൂടെ സഞ്ചരിക്കുമ്പോള് ഒരു കാലാടി ശബ്ദം.തല പൊന്തിച്ചപ്പോള് മുന്നില് ബോസ്സ് നില്‍ക്കുന്നു.\nഎന്റെ കാബിനില് കയറാതെ എന്നെ പുള്ളീയുടെ കാബിനിലേക്കു വിളിപ്പിച്ചു.\nഎന്റെ അടുത്തു വന്നിരുന്നെങ്ക്കില് സകല ഇമേജും പോയെനെ.\nഏതായാലും ഇനി കാലത്തു കുറുമാ‍ന്‍ജിയുടെ പോസ്റ്റ് കണ്ടാല് ഞന് വഴി മാറി നടക്കും.\nകുറുമഗുരോ, ബാക്കി കഥയ്ക്കായി അക്ഷമനായി കാത്തിരിക്കുന്നു!\nഒന്നാം ഭാ‍ഗം കിടിലം!\nകുറുമയ്യാ, തകര്‍ത്തു. പണ്ട് അതുല്ല്യേച്ചി പറഞ്ഞതോര്‍മ്മ വരുന്നു:\nകുഞ്ഞുമോനിപ്പം വരും, കുളിക്കുവാ എന്ന് കേട്ട് കുഞ്ഞുമോനേം നോക്കിയിരുന്നപ്പോള്, ദേ കുളിമുറിയുടെ വാതിലും തുറന്ന്, തലയും തോര്‍ത്തിക്കൊണ്ട് വരുന്നു, തൊണ്ണൂറു വയസ്സായ ഒരപ്പൂപ്പന് (ഫുള് കഃട്, അതുല്ല്യേച്ചി).\nഞങ്ങളുടെ നാട്ടില് ബസ് ഡ്രൈവര്‍മാര് അപ്പൂപ്പന്മാരെ ബൈജുവേ എന്നും അമ്മൂമ്മമാരെ ഷേര്‍ളിയേ എന്നുമാണ് വിളിച്ചുകൊണ്ടിരുന്നത്.\nആരുടെയോ ഏതോ പോസ്റ്റില് ഇങ്ങിനത്തെ വിളികളെപ്പറ്റി ദേവേട്ടനും അതുല്ല്യേച്ചിയും രസകരമായി കുറെ പറഞ്ഞിരുന്നു.\nകുറുമന്റെ കുമ്പസാരം ഇവിടേറ്റില്ല. ചിരിച്ചുപോയി :)\n19/7/06 3:15 PM\nഞാന് എന്റെ ബ്ലോഗില്‍ത്തന്നെ എത്തിനോക്കിയിട്ട് നാളുകള് കഴിഞ്ഞിരുന്നു. വായിക്കാറുണ്ട്. പുലികളുടെ കമന്റിനിടയില്‍ക്കയറി അഭിപ്രായം പറയേണ്ട എന്ന് വിചാരിച്ചാണ്.\nമുസാഫിര്, എന്തിനാ ഒരു ജി ?\n19/7/06 3:41 PM\nബഹുമാനം കൊണ് ആണു ;-)\nഅത്രയും വലിയ ഒരു സ്ഥാനത്തു എത്തിയിട്ടും തന്റെ സാമൂഹിക,പ്രാദേശിക,മതപരമായ പ്രത്യേകതകളും,ശീലങ്ങളും അയ്യര്‍ക്കു കാത്തുസൂക്ഷിക്കാന് കഴിഞ്ഞതില് ഞാന് അസൂയപ്പെടുന്നു.\nഎനിക്കതിനു കഴിഞ്ഞില്ലല്ലോ,കഴിയുന്നില്ലല്ലോ എന്നോര്‍ത്തു.\n19/7/06 6:36 PM\nബാക്കി വേഗാവട്ടെ ട്ടോ.. :)\n19/7/06 6:49 PM\nഅടുത്ത ഭാഗം വായിച്ചിട്ടേ കംന്റൂ എന്നും കരുതി ബലം പിടിച്ചിരിക്കുകയാണ് ഞാന്! വേഗം പോരട്ടേ...\nഇപ്പഴേ കേറി പട്ടരെ ഒന്നും പറയുന്നില്ല.. ആളുടെ സ്വഭാവം കൂടി അറിയട്ടെ!\nനന്നായി എന്നെ ദുബായിലോട്ട് കെട്ടിക്കാഞ്ഞത്..\nഅല്ലെങ്കില് പിന്നെ ദുബായ് മീറ്റില് ഒക്കെ വന്ന് കറുത്ത് പൊക്കം കുറഞ്ഞ് മൂകൊക്കെ വളഞ്ഞ്\nസൌന്ദര്യമില്ലാണ്ടിരിക്കുന്നെ എന്നെ ഒക്കെ എങ്ങിനെ വിവരിച്ചു കളഞ്ഞേനെ ഈ ചേട്ടായി..\nഎനിക്ക് വയ്യ!..ആ മഞ്ഞ സഞ്ചി ഞാന് അമ്മയാണെ വിശ്വസിക്കൂല്ല..അതു നുണ..!!:)\n19/7/06 7:07 PM\nപെണ്ണുങ്ങളുടെ വേഷം കെട്ടിനെ പറ്റി എഴുതിയത് ഇഷ്ട്ടപ്പെട്ടു :)\nകമന്റ് അടുത്ത ഭാഗത്തില്.. ബാക്കി പോരട്ടെ കുറുമാന്‍സേ ...\nകോളേജില് പഠിയ്ക്കുന്ന കാലത്ത് വയസ്സായവരെ (കൂട്ടത്തില് വളരെ പ്രായം കൂടിയവരെ) ജോമോന് എന്നായിരുന്നു വിളിച്ചിരുന്നത്\n19/7/06 8:15 PM\nഒരു സിനിമയില് ദിലീപ് 'സുന്ദരാ..' എന്ന് വിളിക്കുമ്പൊള് ഹരിശ്രീ അശോകന് ഓടി വരുന്ന കണ്ടിട്ട് ഇന്‍സ്പെക്ടര് ആയ കൊച്ചിന് ഹനീഫ ദിലീപിന്റെ ചെകിടത്ത് അടിച്ചിട്ട് 'ഇവനെയാണോടാ സുന്ദരാ എന്നു വിളിച്ചത്' എന്നു ചോദിക്കുന്ന രംഗം ഓര്‍മ്മ വന്നു. :-)\n20/7/06 8:23 AM\nഒന്നാം ഭാഗം സൂപ്പര്‍ഹിറ്റ്!!!\nസത്യം പറഞ്ഞാല് ഒരു ഇന്റര്‍നാഷണല് കണ്‍സള്‍ട്ടിംഗ് കമ്പനിയില് പോയപ്പോള് കണ്ട കോണ്ട്രാക്റ്റ്സ് മാനേജരെ പോലെ തന്നെ കുറുമാന്റെ അയ്യരും..\nവീകെന്‍ഡല്ലെ..രണ്ടാം ഭാഗം ഞായറാഴ്ച പ്രതീക്ഷിക്കുന്നു..\n20/7/06 9:14 AM\nപിന്നെ.....പാര്‍ട്ട്2എവിടെ?..\n20/7/06 9:34 AM\nപിന്നെ ആ അയ്യരുടെ ഫോട്ടോ ഇട്ടാല് കുരുജീയുടെ പൊടിപ്പും തൊങ്ങലിന്റെയും അളവ് അറിയാം ആയിരുന്നു . :D\n20/7/06 9:37 AM\n"മഡ്രാസ് ചെക്കുകളുള്ള ഷര്‍ട്ട്, വെളുത്ത പാന്റ് (കറുത്ത ശരീരത്തിന്നെന്തു മ്യാച്ച്), വലം കയ്യില് കെട്ടിയിട്ടിരിക്കുന്ന ഒരു ചെറിയ മഞ്ഞ സഞ്ചിയില് തന്റെ വലം കൈ നിക്ഷേപിച്ചിരിക്കുന്നു"\nതല്‍ക്കെട്ടില് ഒരു ചെറിയ പ്ര്സ്നം ഇല്ലേ..\nഅതോ വരും ഭാഗങ്ങളില് അതു അര്‍ത്ഥവത്തകുമൊ?\n20/7/06 1:45 PM\nഅയ്യരുടെ ഫോട്ടമല്ലേ പട്ടേരി, കുറുമന്റെ പ്രൊഫൈലില് കിടക്കുന്നത്. ഇതൊക്കെ കുറുമന്റെ ആത്‌മകഥാംശം തുളുമ്പുന്ന അനുഭവക്കുറിപ്പുകളല്ലേ :)\nകുറുമേട്ടാ അയ്യരുടെ രൂപവര്‍ണ്ണന കലക്കി..\n20/7/06 3:44 PM\nജയ് ഹനുമാന് എന്ന് തിരിച്ച് വിഷ് ചെയ്താല് മതിയായിരുന്നു കുറുജീ.\nഅമൃതാനന്ദമയി കോളേജില് പഠിക്കുന്ന എന്റെ കൂട്ടുകാരന് പറ്റ് പറ്റി.\nഅവിടെ എല്ലാം 'നമ: ശിവായ' മയമാ..\nഎന്തിനും ഏതിനും അതല്ലാതെ വേറൊന്നും ഉപയോഗിക്കന് പാടില്ലത്രേ...\nഎന്റെ കൂട്ടുകാരന് സദ്സ്വഭാവിയും,സര്‍വ്വഗുണ സമ്പന്നനും, സാത്വികനും ആയവന്.\nകൂടെ നിന്ന് പെണ്‍കുട്ടികളെ വായില് നോക്കുന്നതിനിടയില് തനിക്കിട്ട് നല്ലോണം പാര വെച്ച കൂട്ടു റോമിയോയെ നോക്കി ഒരു മുഴുത്ത വാല്മീകം പ്രയോഗിക്കാന് തീരുമാനിച്ച്\n'ഫ്ഭാ..' ന്ന് ഉച്ചത്തില് പറഞ്ഞ്‌തും മുന്നില് പ്രിന്‍സിപ്പാള്..\n'ഫ്ഭാ... നമ:ശിവായ' ആയി.\n20/7/06 4:02 PM


കാലിക്കറ്റ് സര്‍വകലാശാല ക്യാമ്പസില് സംഘര്‍ഷം; ജീവനക്കാര്3വിദ്യാർഥികളെ പൂട്ടിയിട്ട് മര്‍ദിച്ചെന്ന് പരാതി | Newsthen l The news interactive\nകാലിക്കറ്റ് സര്‍വകലാശാല ക്യാമ്പസില് സംഘര്‍ഷം; ജീവനക്കാര്3വിദ്യാർഥികളെ പൂട്ടിയിട്ട് മര്‍ദിച്ചെന്ന് പരാതി\nNews Then 25 November 2021 No Comments\nമലപ്പുറം: കാലിക്കറ്റ് സര്‍വകലാശാല ക്യാംപസില് പരീക്ഷാഭവന് ജീവനക്കാരും എസ്എഫ്ഐ പ്രവര്‍ത്തകരും തമ്മില് വാക്കേറ്റവും കയ്യാങ്കളിയുമുണ്ടായി. പ്രവര്‍ത്തകരെ ജീവനക്കാര് പൂട്ടിയിട്ട് മര്‍ദിച്ചുവെന്ന് എസ്എഫ്ഐ നേതാക്കള് ആരോപിച്ചു.\nഅമല്‍ദേവ്, ബിന്‍ദേവ്, ശ്രീലേഷ് എന്നിവരാണ് പരീക്ഷാഭവന് ജീവനക്കാര്‍ക്കെതിരേ രംഗത്തെത്തിയിരിക്കുന്നത്. സര്‍വകലാശാലയില് പഠിക്കുന്ന വിദ്യാര്‍ഥിയുടെ പഠനസംബന്ധമായ വിവരം അന്വേഷിക്കാനായാണ് പരീക്ഷാഭവനില് എത്തിയത്. എന്നാല് ബന്ധപ്പെട്ട വകുപ്പിന്റെ വിഭാഗം അന്വേഷിക്കുന്നതിനിടെ ഒരാള് വന്ന് ചോദ്യം ചെയ്തു. നിങ്ങളാരാണെന്ന് തിരിച്ചുചോദിച്ചപ്പോള് അയാള് മര്‍ദിക്കുകയായിരുന്നു. പിന്നാലെ ഓഫീസിനകത്തുള്ളവരും മര്‍ദിക്കാനെത്തി. പുറത്തേക്ക് പോകുന്നത് തടയാന് കെട്ടിടത്തിന് പുറത്തേക്കുള്ള ഷട്ടര് അടച്ചു’. പതിനഞ്ചോളം പേര് ചേര്‍ന്നാണ് മര്‍ദിച്ചതെന്നും മര്‍ദനത്തിനിരയായ വിദ്യാര്‍ഥി നേതാക്കള് പറഞ്ഞു.\nഎന്നാല് കോവിഡ് പ്രോട്ടോക്കോള് പാലിക്കാത്തത് ചോദ്യംചെയ്തതിന് വിദ്യാര്‍ഥി നേതാക്കള് പ്രശ്നമുണ്ടാക്കി എന്നാണ് ജീവനക്കാരുടെ പ്രതികരണം. കയ്യാങ്കളിയില് വിദ്യാര്‍ഥികള്‍ക്കും ജീവനക്കാര്‍ക്കും പരിക്കേറ്റിട്ടുണ്ട്. കുറ്റക്കാര്‍ക്കെതിരേ നടപടി സ്വീകരിക്കണമെന്നാവശ്യപ്പെട്ട് എസ്എഫ്ഐ പ്രവര്‍ത്തകര് സര്‍വകലാശാലയ്ക്ക് മുന്നില് പ്രതിഷേധ സമരം നടത്തി.\nPrevious Previous post: ഫോട്ടോഗ്രാഫറെ ചുറ്റിക കൊണ്ട് തലക്കടിച്ച് കൊന്ന ശേഷം വനത്തില് കുഴിച്ചിട്ടു, അമ്മാവനും ഭാര്യയും മകനും ഉള്‍പ്പെടെ നാലുപേര് അറസ്റ്റില്\nNext Next post: കുതിരാനിൽ രണ്ടുവരി ഗതാഗതം ഏർപ്പെടുത്തി